title: Baja California

text:
Baja California (esp. "Estado Libre y Soberano de Baja California)" on Meksikon pohjoisin osavaltio. Se sijaitsee Kalifornian niemimaan pohjoisosassa. Osavaltio rajoittuu lännessä Tyyneen valtamereen, etelässä Baja California Surin osavaltioon, idässä Kalifornianlahteen ja Sonoran osavaltioon sekä pohjoisessa Yhdysvaltojen Kalifornian osavaltioon. Baja Californiassa on 3,315,766 asukasta (2015). Yli 75 prosenttia heistä asuu Mexicalin, Ensenadan ja Tijuanan kaupungeissa. Osavaltion pääkaupunki on Mexicali. Baja Californiasta tuli vuonna 1952 Meksikon 29. osavaltio.
Ensimmäiset ihmiset saapuivat niemimaalle yli 10,000 vuotta sitten. Kolme eri alkuperäiskansaa asuttivat tuolloin aluetta, Cochimít, Guaycurat ja Pericu-heimot. Eurooppalaiset saapuivat Baja Californiaan vuonna 1532 Hernán Cortésin johdolla. Vuonna 1539 Francisco de Ulloa teki tiedusteluretkiä Baja Californian itärannoilla ja huomasi alueen olevan niemimaa, eikä aiemmin luultu saari. Myöhemmin aluetta asuttivat jesuiitat, fransiskaanit ja dominikaanit.


title: California City

text: California City on kaupunki Kernin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden väestönlaskennassa 14 120. California City on pinta-alaltaan osavaltion kolmanneksi suurin kaupunki.


title: Kalifornia

text: Kalifornia (engl. ja ) on Yhdysvaltain osavaltio Pohjois-Amerikan länsirannikolla Tyynenmeren rannalla. Osavaltion väkiluku oli 39 536 653 vuonna 2018. Kalifornia on Yhdysvaltain väkiluvultaan suurin osavaltio ja pinta-alaltaan kolmanneksi laajin Alaskan ja Texasin jälkeen.


title: Columbia (Etelä-Carolina)

text: Columbia on Etelä-Carolinan osavaltion pääkaupunki itäisessä Yhdysvalloissa. Kaupungissa asuu 129 272 asukasta (2010) ja sen pinta-ala on 324,7 km² (vettä 6,4 km²). Se on perustettu 1786, tarkoituksena oli rakentaa osavaltiolle uusi pääkaupunki, aiempi oli ollut Charleston. Kaupungissa sijaitsee Etelä-Carolinan osavaltion yliopisto sekä kaksi muutakin yliopistoa ja teknillinen korkeakoulu.


title: Carson City

text: Carson City on Nevadan osavaltion pääkaupunki Yhdysvalloissa. Sen asukasluku on vuoden 2010 väestönlaskennan mukaan 55 274 ja vuoden 2017 arvion mukaan 54 745. Kaupungin talous perustuu nykyisin paljolti uhkapeleille, matkailulle, sekä Nevadan osavaltion pääkaupunkina liittovaltion ja osavaltion virastoille.


title: San José (Kalifornia)

text: San Josén keskikaupunki on pieni kaupungin kokoon nähden. Kaupunki levittäytyy moottoritieverkoston ympärille, ja vasta 1900-luvun jälkimmäisellä puoliskolla se on saanut nykyisen ilmeensä, kun kaupunkiin on rakennettu useita teollisuuspuistoja, huipputekniikan keskuksia ja asuinalueita, jotka ovat korvanneet maatilat, farmit ja avoimet alueet. Keskustaan ei ole noussut erityisen korkeita rakennuksia, sillä San Josén lentoasema on aivan keskustan tuntumassa. Keskustan eteläpuolella on Willow Glenin kaupunginosa, jossa sanotaan olevan San Josén kauneimmat asunnot. West San Jose on ostos- ja viihdekeskus, jossa on muun muassa useita muotiliikkeitä. Kaupungin aasialaisväestö asuttaa Japantownia ja Little Saigonia. Kaupunkialueen eteläosissa ovat muun muassa Almaden Valleyn ja Cambrian Parkin nukkumalähiöt, joita reunustavat kukkula-aluet.


title: California State Capitol

text: California State Capitol on Yhdysvaltain Kalifornian osavaltion lainsäädäntörakennus Sacramentossa. Rakennuksessa toimii Kalifornian osavaltioparlamentti ja siellä sijaitsee myös kuvernöörin toimisto. Se on rakennettu vuosien 1861 ja 1874 välillä ja edustaa uusklassista arkkitehtuuria. Rakennuksen suunnittelusta on vastannut arkkitehti Frederic Butler. Rakennus on listattu Yhdysvaltain historiallisten kohteiden kansallisrekisterissä (National Register of Historic Places, NRHP). Se lisättiin rekisteriin vuonna 1973.


title: Calisota

text: Calisota mainitaan Barksin tarinoissa vain kerran, Aku Ankka -seikkailussa "Punainen postimerkki" vuodelta 1952. Osavaltion nimi on yhdistelmä Kaliforniasta ja Minnesotasta. Barksin mukaan Ankkalinna sijaitsee periaatteessa Burbankin lähistöllä Etelä-Kaliforniassa, missä Disneyn päästudiot sijaitsivat. Käytännössä mielikuvituskaupunki siirtyy kuitenkin tarinan tarpeiden mukaan erilaisiin ympäristöihin: ”Siellä oli autiomaa, järvi, meri, lunta, trooppisia myrskyjä, mitä vain tarvittiin. Minulle olisi tullut suuria vaikeuksia, jos olisin joutunut pitämään kaupungin Etelä-Kaliforniassa”, Barks kirjoitti ihailijalleen vuonna 1978.


title: Colonia (departementti)

text: Colonia sijaitsee Uruguayn lounaiskolkassa Argentiinan vastaisella rajalla, ja se on ollut strategisesti tärkeä portugalilaisille ja espanjalaisille 1600-luvulta asti. Pääkaupunki Colonia del Sacramento on Unescon maailmanperintökohde, ja suuri osa alueen matkailusta keskittyy sinne. Carmelon kaupunki tunnetaan viineistään. Se on ainoa José Gervasio Artigasin perustama kaupunki.


title: Vilna

text: Vilna (liett. ja useilla muilla kielillä "Vilnius", , , , , Vilne) on Liettuan pääkaupunki ja asukasluvultaan maan suurin kaupunki. Kaupungissa asuu noin 523 050 ihmistä (2012), joista 64 prosenttia on liettualaisia, 16 prosenttia puolalaisia, 12 prosenttia venäläisiä ja kolme prosenttia valkovenäläisiä (2011).


title: Mažeikiai

text: Mažeikiai (, ) on Liettuan kahdeksanneksi suurin kaupunki. Vuonna 2012 Mažeikiain väkiluvuksi arvioitiin oli 36 700 asukasta. Kaupunki sijaitsee Maan luoteisosassa lähellä Latvian rajaa ja siellä puhutaan alangolle tyypillistä samogiittimurretta. Mažeikiaissa on oluttehdas.


title: Kaunas

text: Kaunas (, kovne) on Liettuan toiseksi suurin kaupunki ja maan entinen pääkaupunki. Se sijaitsee Liettuan keskiosassa, maan kahden suurimman joen Niemenin ja Nerisin yhtymäkohdassa ja Via Baltican varrella. Kaupungissa asui vuoden 2012 alussa runsas 311 000 asukasta.


title: Luettelo Liettuan kaupungeista

text:
Allaoleva luettelo on Liettuan tilastokeskuksen tekemä yhteenveto Liettuan kaupungeista sisältäen laskelman niiden asukasluvuksi 1.1.2012. Tilastossa on otettu huomioon maan vuoden 2011 väestönlaskennan alustavat tulokset. Vastaavia osin laskennallisia tilastoja tehdään vuosittain. Kohdasta aiheesta muualla löytyy linkki.
Oheisessa kartassa on esitetty Liettuan suurimpien kaupunkien sijainti. Kaikki Liettuan tilastokeskuksen ilmoittaman asukasluvun 1.1.2012 mukaiset, vähintään 5 000 asukkaan kaupungit ovat mukana. Lisäksi kartalla on kuusi tätä pienempää kaupunkia, jotka toimivat kuntakeskuksina: Trakai, Lazdijai, Kalvarija, Rietavas, Neringa ja Pagėgiai. Näistä Neringan kaupunkikunnan paikka on esitetty sen hallintokeskuksen, Nidan kylän mukaan. Kaupungin karttasymbolin koko määräytyy asukasluvun mukaan.


title: Daugavpils

text: Daugavpils eli Väinänlinna (latg. "Daugpiļs", , ) on Latvian toiseksi suurin kaupunki 93 312 asukkaallaan (2011). Se sijaitsee Väinäjoen varrella maan kaakkoisosassa lähellä Valko-Venäjän ja Liettuan rajoja. Maan pääkaupunkiin Riikaan on noin 230 km.


title: Liettua

text: Liettua rajoittuu pohjoisessa Latviaan, idässä Valko-Venäjään, etelässä Puolaan ja Venäjään (Kaliningradin alue). Länsiraja kulkee Itämerellä. Liettua on pinta-alallaan 65 300 km² suurin Baltian maista. Tämä vastaa noin viidesosaa Suomen pinta-alasta. Merenrantaa Liettualla on tarkastelutavasta riippuen 90 kilometriä tai enemmän. Liettuan korkein kohta, "Aukstojas", on 293,8 m merenpinnan yläpuolella. Liettuan pisin joki on Valko-Venäjän puolelta alkava 917 kilometriä pitkä Nemunas (Niemen).


title: Klaipėda

text: Klaipėda (, ) on Liettuan kolmanneksi suurin kaupunki ja maan ainoa satama Itämerellä. Kaupungissa oli noin 160 361 asukasta (2012). Klaipėdan väkiluku on ollut laskussa vuoden 1989 lukemasta 204 248. Kaupungin satama leviää noin kymmenen kilometriä pitkälle rantakaistaleelle ja on yksi Baltian maiden suurimpia.


title: Panevėžys

text: Panevėžys (, ) on Liettuan viidenneksi suurin kaupunki. Sen pinta-ala on 50 neliökilometriä ja asukasluku 98 612 (2012). Suurin osa asukkaista (96 prosenttia) on etnisesti liettualaisia. Kaupunki perustettiin vuonna 1503.


title: Trakai

text:
Trakai (, , , 1940 asti ) on kaupunki Liettuassa, 28 kilometriä länteen Vilnasta. Trakai on suosittu turistikohde. Kaupungin asukasluvuksi (2012) arvioitiin 4 934.
Trakain alueella sijaitsee yli 200 järveä, joista suurin ja syvin on Galvė. Järvet ympäröivät myös kaupunkia joka puolelta.


title: Kaunas

text: Kaunasia kutsutaan usein "opiskelijoiden kaupungiksi", sillä yli 25 000 henkeä opiskelee kaupungin yliopistossa. Kaunas on väestölliseltä koostumukseltaan erittäin liettualainen verrattuna maan pääkaupunkiin Vilnaan, jossa on myös puolalaista ja valkovenäläistä vaikutusta. Toisaalta Liettuassa korostetaan historiallisesta syystä sitä, että nimenomaan Vilna on Liettuan pääkaupunki siksi, että se oli itsenäisyyden alkuvuosina Puolan miehittämä ja Kaunasin korostettiin aina olevan väliaikainen pääkaupunki. Se, että Vilna oli Puolan miehittämä, johti Liettuan ja Puolan tasavaltojen jännittyneisiin suhteisiin, koska Vilnan takaisin saaminen oli suuri periaatteellinen poliittinen kysymys Liettuassa. Tämän vuoksi mm. reunavaltiopolitiikkaa haittasi Puolan ja Liettuan vastakkainasettelu 1930-luvulla.


title: Neekerihollanti

text: Neekerihollanti oli kreolikieli, jota puhuttiin Yhdysvaltain Neitsytsaarilla. Kielen superstraatti on hollanti ja tarkemmin Zeelandin murre, mutta se on saanut vaikutteita myös tanskasta, englannista, ranskasta ja afrikkalaisista kielistä. Kieltä kehittivät lähetyssaarnaajat, joita saarille tuli muun muassa Tanskasta ja Määristä. Kielen käyttö alkoi hiipua 1800-luvulla, kun uudet sukupolvet omaksuivat englannin äidinkielekseen. Kirkollismenoissa kieltä käytettiin vuoteen 1830 asti. Viimeinen tunnettu kielen osaaja kuoli 1987. Joitakin jotka puhuvat kieltä toisena kielenään saattaa vielä olla elossa.


title: Neekeri

text: Keväällä 2000 Helsingissä poliisiviranomaiset kuvasivat Suomen Tietotoimiston julkaisemassa poliisitiedotteessa epäiltyä vanhuksen ryöstäjää sanalla "neekeri". Eduskunnan apulaisoikeusasiamies Jaakko Jonkka, viitaten muun muassa YK:n rotusyrjinnän poistamista koskevaan yleissopimukseen, piti tätä epäasiallisena. Helsingin poliisilaitoksen rikosylikomisario Aarre Riikonen katsoi sanan käytön olevan välttämätön tunnistettavuuden takia, vaikkakin myönsi, että ilmaus neekeri ”livahti julkisuuteen puolivahingossa”. Eduskunnassa aiheesta käydyssä keskustelussa eduskunnan oikeusasiamies Lauri Lehtimaja totesi, että ”tämänkin tyyppiset linjanvedot kuuluvat oikeusasiamiehen arkiseen työhön. Tässä ei ole kysymys kuitenkaan siitä, että oikeusasiamies toimisi ikään kuin valtiovallan kielipoliisina”. Jonkan huolenaiheena oli Lehtimajan mukaan poliisin puolueettomuus ja ennen kaikkea poliisin suhtautuminen etnisiin ja muihin vähemmistöihin. Lehtimaja piti näitä kysymyksiä ”perusoikeusnäkökulmasta äärimmäisen tärkeinä” ja korosti, että ”julkisen vallan tulisi näyttää päättäväistä esimerkkiä rasismin ja muukalaisvihan torjunnassa, ja näissä talkoissa myös oikeusasiamies tuntee itsensä velvolliseksi kantamaan kortensa kekoon”.


title: Neekeri

text: Merja Määttäsen etnisiin vähemmistöihin kuuluvien ja maahanmuuttajataustaisten poliisien kokemuksia työstään selvittäneen tutkimuksen rasistinen kielenkäyttö ja vähemmistöjen kustannuksella vitsailu hyväksytään Suomen poliisissa ja sitä pidetään arkipäiväisenä. Määttä epäilee, etteivät maahanmuuttajapoliisit suvaitsisi neekerivitsejä lähikauppansa kassalta tai lapsensa opettajalta. Määttä katsoo, että vitsit ja nimittely heijastavat ja tekevät arkipäiväisiksi yhteiskunnan valtarakenteita ja toistavat esimerkiksi etnisiä stereotypioita ja ennakkoluuloja.


title: Neekeri

text: Oikeusasiamies on puuttunut myös tapaukseen, jossa vuonna 1999 oikeustapauksen yhteydessä syyttäjänä toiminut sotilaslakimies oli haastattelussa antanut lausunnon, jonka mukaan hän ei pitänyt sanaa ”neekeri” loukkaavana ja gambialaista alkuperää olleen varusmiehen nimittäminen ”neekeriksi” oli niin vähäpätöinen asia, ettei se edellyttänyt oikeudenkäyntiä. Oikeusasiamies pyysi asiasta pääesikunnalta selvityksen lausunnon tarkoituksesta ja myös siitä, oliko sotilaslakimies asianmukaisesti hoitanut virkatehtävänsä syyttäjänä ja oliko lausunto hänen virkatehtäviensä mukainen. Pääesikunta katsoi, että lausunto oli jossain määrin varomaton ja että neekeri-sanan käyttö virkatehtävien yhteydessä ei ole missään olosuhteissa hyväksyttävää.


title: Neekeri

text: Aiheesta virisi vilkas keskustelu internetin keskustelupalstoilla ja joidenkin lehtien sivulla. Monissa kommenteissa vähemmistövaltuutetun esitystä pidettiin kohtuuttomana poliittisen korrektiuden vaatimuksena. Anna Rastaan tutkimusaineistossa tuotteiden tunnukset esiintyivät tutkijan mukaan ”kaikkea muuta kuin harmittomina tai hauskoina kuvastoina”. Tutkimuksessa mukana olleet ulkomaalaistaustaiset lapset olivat reagoineet kuviin voimakkaasti ja ne olivat koulussa laukaisseet kiusaamista ulkomaalaistaustaisia lapsia kohtaan. Myös rasistiset ryhmät ovat käyttäneet lakritsipatukoiden aikaisempaa tunnusta mustien vastaisissa t-paidoissaan.


title: Neekeri

text: Satu Tervosen vuonna 2000 julkaisemassa tutkimuksessa tutkittiin kansallisuutta tai muuta ihmisen taustaa ilmaisevien nimitysten sävyjä ja sivumerkityksiä. Kyselytutkimukseen osallistui 199 pääkaupunkiseudulla asuvaa iältään 15–80-vuotiasta vastaajaa. Vastaajia pyydettiin muun muassa arvioimaan kauppajonossa tapahtuneen kiistelyn aikana esitetyn ”senkin ryssä” -tyylisen nimittelyn loukkaavuutta asteikolla ”hyvin loukkaava”, ”loukkaava”, ”melko harmiton”, ”neutraali” vai ”omituinen”. Vähintään ”loukkaavana” ryssää piti 92 %, neekeriä 90 % ja mannea 88 % vastaajista. Yleisesti naispuoliset vastaajat pitävän tutkittuja sanoja hiukan loukkaavampina kuin miespuoliset. Termin ”neekeri” kohdalla nuoremmat vastaajat pitivät sanaa loukkaavampana kuin vanhemmat.


title: Neekeri

text: Journalistin ohjeiden mukaan ”etnistä alkuperää, kansallisuutta, sukupuolta, seksuaalista suuntautumista, vakaumusta tai näihin verrattavaa ominaisuutta ei pidä tuoda esiin asiaankuulumattomasti tai halventavasti”. Hyvää journalistista tapaa tulkitseva Julkisen sanan neuvosto on todennut, että "”kevyissäkin etnisissä luonnehdinnoissa on käytettävä harkintaa”" on antanut muun muassa langettavan päätöksen kesäkuussa 2006 Radio Suomipopia vastaan kuuntelijan tekemän valituksen perusteella. Radion juontajapari oli lukenut ja kommentoinut viisikymmentä vuotta aikaisemmin "Kultaisessa aapisessa" julkaistua runoa "Heikki ja neekeri". Juontajat ilmoittivat, etteivät olleet rasisteja ja ”vakuudeksi tästä toinen ilmoitti, että hänellä on tummaihoinen tyttöystävä. Toinen lisäsi tähän, että ’ja paksut huulet on’”. JSN:n päätöksen mukaan ”nykyisin mustaihoiset kokevat ilmaisun [neekeri] loukkaavana”. Julkisen sanan neuvoston mielestä juontajien kommentit ja heidän esiintymistyylinsä toivat etnisen alkuperän esiin halventavasti.


title: Neekeri

text: Vuonna 1860 saksasta suomeen käännetyssä tietokirjassa "Tietoja maailman kansoista, heidän tavoista, uskonnoista ja vaiheista" ”Neekerikansaa Ahrikassa” luonnehditaan ”maailman onnettomimmiksi”, sen katsotaan ”elävän luonnollisessa yksinkertaisuudessa” ja todetaan, että ”muutamat neekeriläiset heimokunnat ovat taipuneet käsitöihinkin” ja heidän ”tapansa yleen ovat kovin raat ja julmat”. Ajalleen tyypilliseen tapaan vuonna 1914 julkaistussa "Tietosanakirjassa" ”neekeri” määritellään Afrikan pääroduksi ja sen ulkoisia tuntomerkkejä, luonnetta ja henkisiä kykyjä kuvataan tarkoin. Luonnehdinnan perusteella ”neekerit” ovat lapsenkaltaisia, julmia ja vailla henkisiä kykyjä.


title: Neekeri

text: Anna-Maria Pekkinen tutki pro gradu -työssään kolmen eri internetin keskustelupalstan keskusteluja. Tutkimuksen mukaan ”sekä kotisivuilla että keskusteluissa on yleistä käyttää halventavia nimityksiä eri ryhmistä. Näitä sanoja ovat muun muassa neekeri, nekru, rättipää, vinosilmä, ryssä, manne, mutiainen, sompanssi ja ählämi”. Pekkisen mukaan yksi keskustelupalstojen vakioaiheita onkin, sopiiko sana neekeri kielenkäyttöön vai ei. Keskustelupalstoilla ”puheen kohde, eli erityisesti maahanmuuttajat puuttuvat käytännössä kokonaan”.


title: Neekeri

text: Itä-Suomen hovioikeus tuomitsi lokakuussa 1998 sakkorangaistuksen sotkamolaiselle opettajalle, joka oli nimittänyt 14-vuotiasta ulkomaalaisperäistä oppilasta neekeriksi. Oikeus katsoi, että opettaja oli käyttänyt sanaa loukatakseen tyttöä ja että hänen oli täytynyt olla tietoinen sanan kielteisistä merkityksistä. Vuonna 1999 Helsingin hovioikeus tuomitsi varusmiespalvelusta suorittaneen alikersantin kahdeksaan päiväsakkoon tämän huudeltua gambialaissyntyiselle kaartinjääkärille ”vittu, kun toi neekeri ei juokse” ja ”vitun Bobby”. Tuomioita on tullut myös muun muassa nimityksistä ”likainen nekru”.


title: Päijänne

text: Päijänteen nimi kuuluu oletettavasti Suomen vanhimpiin paikannimiin. Eräät muutkin todennäköisesti vanhimpiin kuuluvat paikannimet ovat tärkeiden vesistöjen nimiä, kuten Imatra, Saimaa ja Keitele. Vesistöt ovatkin olleet erityisen tärkeitä muinaisajan ihmisille. ("Katso:" Suomen vesiliikenne) Suuret vesistöt ja vesitiet ovat laaja-alaisia ja tunnettuja maanmerkkejä, joiden nimet eivät helpolla muutu. Päijänteen nimen alkuperää ei tunneta, mutta sen ja edellä mainittujen suurten vesistöjen nimitysten alkuperää on pohdittu paljon. Eri käsitysten mukaan ne voisivat olla suomesta tai saamelaiskielistä, tai näiden yhteisestä kivikautisesta kantamuodosta ”kantasuomalaisesta” kielestä, tai jopa alueella mahdollisesti ennen suomensukuisia kieliä puhutusta hypoteettisesta kielestä.


title: Päijänne

text: Erään arvelun mukaan Päijänne voisi juontua "päijätä"-verbistä, joka merkitsee varoittamista. Tällöin nimi voisi olla peräisin ehkä 1000-luvun tienoilta, kun karjalaiset hyökkäilivät Hämeeseen, ja käyttivät usein Päijänteenkin vesistöä. Paikalliset olisivat tehneet merkkitulten ketjun, jonka avulla tieto vainolaisista olisi kantautunut Päijänteen perukoiden asutuskeskuksiin jo ennen vihollislaivaston ilmestymistä näköpiiriin. Päijänteen rannalla sijaitseva 192 metriä korkea saari Päijätsalo olisi voinut olla merkittävin tähystys- ja varoituspaikka. Päijätsalon hyvät näköalat yli järven ovat edelleen tunnetut, ja siellä on nykyisin näköalatorni. Teoria tuntuu kuitenkin epäuskottavalta, sillä päijätä-verbiä ei ole tavattu kuin Pohjois-Karjalan Kiteellä.


title: Pernaja

text:
Ruotsalainen kolonisaatio alkoi Itä-Uudellemaalle ja siten myös Pernajaan 1300-luvun alussa. Kolonisaation on katsottu tapahtuneen niin sanottun toisen ristiretken jälkeen ruotsalaisten voitettua hämäläiset. Kaupunki mainitaan ensimmäisen kerran historiallisissa lähteissä vuonna 1352. Alueen kaikki ruotsinkieliset paikannimet ovat peräisin keskiajalta. Nimistötutkimusten mukaan esimerkiksi paikannimi "Rike" tarkoitti alun pitäen Riihijokea. Ike-loppu viittaa jokeen.
Riihen olemassaolo puolestaan viittaa maanviljelyyn ja merkitsee ympärivuotista asutusta.
Samanlaisia suomenkielisperäisiä nimiä ovat myös Porvoon puolella Ylike eli Ylijoki sekä Pernajassa sijaitseva Tervik, jonka alkumuoto oli Tervajoki, sittemmin Tervike. Keskiajalla alue ruotsalaistui siinä määrin, että kaikkien kylien nimistö oli viimeistään 1700-luvulla asiakirjoissa enemmistöltään ruotsalainen.


title: Piehinki

text: Piehinki on yksi Saloisten eli vanhan Salon pitäjän keskiaikaisista rantakylistä. Vanhin tieto kylän talojen lukumäärästä on vuodelta 1548, jolloin taloja oli seitsemän. Vuonna 1543 tiedetään kylällä asuneen kolme veljestä Erkki, Lauri ja Pietari Ollinpojat, joista ensimmäinen lienee ollut Marjaniemen isäntä. Kolmen veljeksen asuminen saman kylän eri taloissa antaa aiheen olettaa heidän olleen myös syntyisin tältä kylältä, myös isännimi Olli on keskiajan Salon alueelle hyvin tavallinen, olihan Pyhä Olavi pitäjän suojeluspyhimys. Alueen varakkain talo keskiajalla oli Maanherra niminen talo, jota isännöi vuonna 1548 Antti Pietarinpoika, todennäköisesti Pietari Ollinpojan poika. Muita todennäköisesti jo keskiajalla perustettuja taloja ovat Rautio, Haapajoki ja Puusti eli myöhempi Ranta-Sippala.


title: Puolanka

text: Puolangan ensimmäisiä asuttajia olivat saamelaiset, joista muun muassa paikkakunnan nimistö yhä kertoo. Nimi Puolanka merkitsee saameksi palopaikkaa. Muita saameen perustuvia nimiä ovat ainakin Piltunkijärvi, Jaurakkavaara, Askanmäki ja Jorva. Lisäksi kunnan alueelta, etenkin Kongas- ja Osamankajärven rantamilta, on tavattu useita niin sanottuja lapinraunioita.


title: Suomen virolaiset

text: Varmoja lähteitä virolaisasutuksesta on tiedossa 1300-luvulta, jolloin Saaren- ja Läänenmaan seurakunnista siirtyi virolaisväestöä Turun ja Viipurin lääneihin. Sanaan "eesti" viittaavia paikannimiä on Suomen rannikolla kuitenkin jo tätä vanhemmalta ajalta erityisesti ruotsinkielisessä paikannimistössä, kuten Estgrunden, Estholmen, Estnäs, Estviken, Estbacka, Estberget ja Estmossen. Espoossa on alueet nimeltä Eestinlaakso ja Eestinkartano. Uudenmaan lisäksi ”eestinimistöä” on myös Turun saaristossa ja Ahvenanmaalla. Yleensä nimi liittyy jotenkin vesistöön ja kertoo suomalaisten olleen tiivissä yhteydessä virolaisiin kalastajiin ja kauppiaisiinkin. Virolaiset myös kävivät tai asuivatkin tällaisilla alueilla.


title: Pyhäjoki (Perniö)

text: Pyhäjoki sijaitsee Perniönjoen pohjoisrannalla lähellä paikkaa, jossa Perniönjoki ja Kiskonjoki yhdistysvät. Pyhäjoen kartano lienee perustettu 1200-luvulla. Kylän asutuksen arvellaan olevan samalta ajalta. Varhaisin maininta Pyhäjoesta on vuodelta 1347. Kartano päätyi kruunun omistukseen ja eri vaiheiden kautta se lahjoitettiin 1400-luvulla kirkolle luostarin perustamista varten. Alueen ei kuitenkaan katsottu sopivan luostarin paikaksi ja se rakennettiin myöhemmin Naantaliin. Kustaa Vaasa palautti Pyhäjoen takaisin kruunulle ja perusti sen alueelle Näsen kartanon.


title: Nousiainen

text: Nousiainen oli Suomen ensimmäinen piispanistuimen paikka, joka tiedetään varmuudella. Myyttisen legendan mukaan Uppsalan Piispa Henrik, jota väitetään myös Suomen ensimmäiseksi piispaksi, haudattiin paikkakunnalle vuonna 1156. Paikkana pidetään Hirvijoen rannalla sijaitsevan Nousiaisten kirkon liepeitä. Mahdollista kuitenkin on, että piispanistuin siirrettiin Nousiaisiin vasta vuoden 1229 aikoihin, jolloin Suomen piispalle myönnettiin lupa istuimen siirtoon. Vuodelta 1234 säilynyt piispan Nousiaisissa päivätty kirje osoittaa, että kirkko oli vasta tuolloin ottamassa haltuunsa Nousiaisissa sijaitsevia muinaisuskon palvontapaikkoja. Piispanistuin siirrettiin kuitenkin viimeistään vuoden 1249 jälkeen Koroisiin lähelle Turkua.


title: Perho (kunta)

text: Perhonjokilaakson ensimmäiset kivikautiset ihmiset kuuluivat Suomusjärven kulttuuriin, joka on saanut nimensä Varsinais-Suomessa sijaitsevan löytöpaikan mukaan. Perhosta on löydetty kirves ja liuskeinen keihäänkärki, jotka lienevät erämiesten hukkaamia ja tilapäisille leiripaikoille jättämiä. Vakinaisia esihistoriallisia asuinpaikkoja ei ole vielä toistaiseksi löydetty kunnan alueelta. Perhon Liukon kylän Sivulan tilalta on löydetty rautainen keihäänkärki, joka on Perhonjoen alueen vanhin rautakautinen löytö. Koska löytöpaikalla pellossa on hiiliä ja tuhkaa, on kysymyksessä todennäköisesti polttohauta, joka on tuhoutunut myöhempien viljelysten takia. Keihäänkärki on todiste satunnaisesta erämiehestä, joka on Satakunnasta suunnannut retkensä pohjoisille riista-alueille.


title: Pitkänen

text: Pitkänen on savolainen sukunimi, joka on yleinen Pohjois-Savossa Nilsiän, Kuopion ja Siilinjärven alueilla, sekä Etelä- ja Pohjois-Pohjanmaalla. Suvun kantaisä on ilmeisesti sortavalalaista alkuperää. Tämä muutti 1500-luvulla Nilsiän alueelle. 1600-luvulla alkoi iso muuttoryntäys pois Savosta ja Pitkäsiä levittäytyi sillä tavalla myös etelämmäksi, mm. Pirkanmaalle.


title: Chakra

text:
Hindulaisuudessa chakrat liittyvät monimutkaisempaan esoteeriseen anatomiaan. Chakrat mainitaan useimmin agama- ja tantrateksteissä, jotka ovat laaja pyhien tekstien kokoelma. Chakroja on kuvattu tantrisissa "Sat-Cakra-Nirupana-" ja "Padaka-Pancaka" -teksteissä, joissa niitä kuvataan Brahmanin tietoisuuden emanaatioiksi, energiaksi joka asteittain muuttuu konkreettiseksi luoden erilliset chakrojen tasot, ja joka jää viimein lepäämään Muladharachakraan.
Ne ovat siten osa emanaatioteoriaa, kuten esimerkiksi kabbala lännessä, lataif-e-sitta sufilaisuudessa sekä uusplatonismi. Luomisessa vapautettu energia, Kundalini, lepää nukkuvana selkärangan tyvessä. Kundalinijoogan ja tantristen menetelmien tarkoituksena on nostaa tämä energia takaisin ylös chakrojen läpi, kunnes saavutetaan yhtyminen jumalaan Sahasrarachakrassa päälaella.
Näistä menetelmistä on useita variaatioita sanskritin kielisissä teksteissä. Varhaisemmissa teksteissä on useita chakrojen ja nadien systeemejä, joissa ne liittyvät eri tavoin toisiinsa. Eri lähteissä luetellaan 5, 6, 7, 8 tai jopa 12 chakraa. Ajan myötä yksi kuuden tai seitsemän chakran systeemi tuli vallitsevaksi, ja se on omaksuttu useimpiin joogan muotoihin. Kyseisen systeemin alkuperä on mahdollisesti 1000-luvulla, jonka jälkeen siitä tuli nopeasti suosittu.


title: Chakra

text:
Seitsemän päächakraa sekä niihin liitetyt värit, symbolit, elementit, jumalat ja mantrat:
Näiden lisäksi on mainittu myös lukuisia muita chakroja. B. K. S. Iyengarin mukaan navan ja sydämen välillä sijaitsevat Manas (mieli) ja Surya (aurinko) chakrat, ja päälaella sijaitseva chakra on nimeltään Lalata. Tiibetin tantrisessa perinteessä kurkun ja sydämen välillä sijaitsee Tulipyörä, otsassa Tuulipyörä, ja navan alapuolella Swadhisthana ja Muladhara chakrojen sijaan kolme chakraa: Salaisen paikan pyörä neljä sormea navan alapuolella, Jalokivipyörä sukuelinten kohdalla ja sukuelinten kärjessä viimeinen chakra, johon keskuskanava päättyy. Muissa traditioissa, esimerkiksi Bihar school of Yogassa, mainitaan pään takana sijaitseva Binduchakra johon jumalallinen nektari eli Amrit on varastoitu, sekä sijoitetaan Lalatachakra suun yläosaan ja Hritchakra sydämen alapuolelle.
Useissa traditioissa päähän sijoitetaan useita korkeampia chakroja jotka alimmasta ylimpään ovat: Golata, Talu/Talana/Lalana, Ajna, Talata/Lalata, Manas, Soma, Sahasrara (ja Sri sen sisällä).


title: Chakra

text: Chakrojen on arveltu ilmenevän pääasiassa psyyken tasolla. Kuitenkin joidenkin mielestä chakrat ilmenevät myös fyysisesti. Esimerkiksi Gary Osborn on kuvaillut chakroja sisäerityssysteemin metafyysiseksi vastineeksi, ja Anodea Judith on huomannut merkittävän samankaltaisuuden molempien sijainneissa ja tehtävien kuvauksissa. Stephen Sturgess liittää alimmat kuusi chakraa tiettyihin selkärangan myötäisiin hermopunoksiin ja rauhasiin. C. W. Leadbeater on liittänyt otsachakran käpyrauhaseen, joka on osa sisäerityssysteemiä. Edgar Caycen mukaan Ilmestyskirjassa mainitut seitsemän seurakuntaa tarkoittavat umpirauhasia.


title: Chakra

text: Chakrojen on sanottu olevan eräänlaisia voimakeskuksia, energiaspiraaleja jotka tunkeutuvat kehon hienojakoisempiin kerroksiin viuhkan muodossa. Niitä on pidetty energian vastaanottamisen ja muuntamisen keskuspisteinä. Chakroja kuvaillaan tyypillisesti joko kukan tai pyörän kaltaisiksi. Ensimmäisessä terälehdet näkyvät ympyrän kehän ulkoreunalla. Jälkimmäisessä puolat jakavat ympyrän osiin, jotka saavat sen muistuttamaan ratasta. Jokainen chakra sisältää erilaisen määrän terälehtiä tai puolia. Chakrojen määrä vaihtelee riippuen systeemistä; lännessä tunnetuin on seitsemän chakraa käsittävä systeemi.


title: Chakra

text: Chakrat tai tsakrat (sanskritin sanasta "", चक्रं, 'pyörä') ovat pyörän kaltaisia pyörteitä, jotka perinteisen intialaisen lääkinnän mukaan sijaitsevat ihmisen eetterikehon pinnalla.


title: Chakra

text:
Vaikka on olemassa useita erilaisia kuvauksia siitä mitä chakrat tarkkaan ottaen ovat, seuraavat ominaisuudet ovat yhteisiä kaikille systeemeille:Paramhans Swami Maheshwarananda kuvailee chakraa seuraavasti:
Se tuottaa ja varastoi energiaa voimalaitoksen tapaan, yhdessä näissä kohdissa voimakkaammin sisään vedetyn kosmoksen energian kanssa. Päänadit, ida, pingala ja sushumna, sympaattinen-, parasympaattinen- ja keskushermosto kulkevat pitkin selkärankaa kaartuvalla reitillä, sekä toistensa poikki useita kertoja. Leikkauskohdissa ne muodostavat voimakkaita energiakeskuksia jotka tunnetaan chakroina. Ihmiskehossa on kolmenlaisia energiakeskuksia: Alemmat tai eläinchakrat sijaitsevat varpaiden ja lantion välisellä alueella, ja ilmentävät kehittymistämme eläinkunnasta. Ihmischakrat sijoittuvat selkärangan alueelle. Lopuksi, korkeammat tai jumalaiset chakrat löytyvät selkärangan yläosan ja päälaen väliltä.
Anodea Judith (1996: s. 5) tarjoaa chakroista modernin tulkinnan:


title: Chakra

text: Tiibetiläisen systeemin mukaan keskuskanava alkaa kolmannen silmän kohdalta, kaartaa päälaelle, ja sieltä suoraan alas sukuelimen kärkeen. Kaksi sivukanavaa kulkevat keskuskanavan mukaisesti ja tiiviisti yhdessä, mutta alkavat sieraimista: kuukanava päättyy sukuelimeen ja aurinkokanava peräaukkoon. Keskuskanavan mukaisesti on sijoittunut kymmenen chakraa, joista yleensä neljää tai viittä pidetään tärkeinä. Chakrat ovat sijoittuneet seuraavasti:Kanavat kulkevat näiden mukaisesti, mutta navan, sydämen, kurkun ja kruunun sivukanavat kiertyvät keskuskanavan ympärille. Navassa, kurkussa ja kruunussa on kaksinkertainen solmu, joka syntyy molempien sivukanavien kiertymisestä kerran keskuskanavan ympäri. Sydänpyörässä on kuusinkertainen solmu, jossa kumpikin sivukanava kiertyy ympäri kolmesti. Tärkeä osa päätöstason harjoituksia on näiden solmujen löysääminen ja purkaminen. Chakrojen ohella on myös 'hienojakoisia ytimiä'. Kruunussa sijaitsee valkoinen ydin, navassa punainen ja sydämessä häviämättömät valkoinen ja punainen ydin, jotka jättävät kehon kuoleman hetkellä. Lisäksi jokaisella chakralla on tietty määrä 'puolia' tai 'terälehtiä', jotka haarautuvat tuhansiksi hienoiksi kanaviksi joka puolelle kehoa. Yleisesti korkeammat tantrat kuvaavat chakroja, kanavia ja ytimiä hyvin samankaltaisesti. "Kalachakrassa" chakrat liitetään astrologiaan.


title: Chakra

text:
Chakran uskotaan olevan toiminnan keskus, joka vastaanottaa, mukauttaa ja ilmaisee elämän energiaa. Sana "chakra" on käännettynä kirjaimellisesti "pyörä" tai "kiekko", ja viittaa pyörivään bioenergeettisen aktiivisuuden kehään, joka säteilee suuresta, selkärangasta haarautuvasta hermosolmusta. Yleensä näistä pyöristä on kuvattu kuusi, pinottuna energiapilariin joka ulottuu selkärangan tyvestä otsan keskikohtaan, seitsemännen sijaitessa fyysisen maailman tuolla puolen.
Nämä kuusi päächakraa vastaavat tietoisuuden perustiloja...
Susan Shumsky (2003, s. 24) tarjoaa samankaltaisen idean:
Jokaisen chakran selkärangassasi uskotaan vaikuttavan tai jopa valvovan sen alueelle sijoittuvia kehon toimintoja. Koska ruumiinavaus ei paljasta chakroja, useimmat ihmiset ajattelevat niiden olevan vilkkaan mielikuvituksen haihatuksia. Kuitenkin niiden olemassaolo on hyvin dokumentoitu kaukoidän traditioissa...
Chakrojen siis ajatellaan olevan selkärangan ja hermojärjestelmän suurten haarautumien mukaisesti sijoittuneita energiakeskuksia, jotka alkavat selkärangan tyvestä ja päättyvät kallon laelle. Niiden läpi kulkee kolme suurta energiakanavaa: sushumna, ida ja pingala. Chakrojen on ehdotettu olevan biofyysisen energian pisteitä tai aukkoliitoksia, tai pranaa. Shumskyn mukaan "prana on hienomman kehosi, energiakenttäsi ja koko chakrasysteemisi perusosa, avain elämään ja universumin energian lähde."


title: Chakra

text: Rudolf Steinerin mukaan chakrasysteemi on dynaaminen ja muuttuva. Se on nykyihmisellä hyvin erilainen kuin muinaisuudessa ja tulee olemaan jälleen tulevaisuudessa erilainen kuin nyt. Toisin kuin perinteisissä itämaisissa opetuksissa Steiner kuvailee kehityssarjan ylhäältä alaspäin. Tämä on niin sanottu Khristos-polku, joka ei ole aina ollut mahdollinen ihmiskunnalle. Hän ei myöskään huomioi kruunuchakraa vaan mainitsee sen sijaan kahdeksanterälehtisen chakran, joka sijaitsee Manipura ja Swadhisthana -chakrojen välissä. Joissakin systeemeissä kuvataan chakroja kruunuchakran yläpuolella tai jalkojen alapuolella. Lisäksi on mainittu olevan pienempiä chakroja, etenkin päächakrojen välissä. Teoksessaan "Miten saavutetaan tietoa korkeammista maailmoista" Steiner antaa ohjeita chakrojen kehittämiseen. Muita tunnettuja chakroista kirjoittaneita henkilöitä ovat esimerkiksi Caroline Myss "(Hengen anatomia)" ja Anodea Judith "(Wheels of life)".


title: Chakra

text:
"Ihmisinä me ilmennymme elektromagneettisen säteilyn 49:nnen oktaavin sisällä. Tämän alapuolella on juuri ja juuri näkyvä lämpösäteily, sitten näkyvä infrapuna, televisio- ja radioaallot, ääni ja aivoaallot; yläpuolella juuri ja juuri näkyvä ultravioletti, sitten kemikaalien ja tuoksujen näkymättömät taajuudet, joita seuraavat röntgen- ja gammasäteet sekä tuntemattomat kosmiset säteet."
"Intian joogaopetuksissa seitsemään päächakraan liitetään tiettyjä ominaisuuksia kuten värit (valon spektrin seitsemästä säteestä), elementit (kuten maa, ilma, vesi ja eetteri), aistit (kuten tunto-, maku- ja hajuaisti), ja yhteys sisäeritysjärjestelmään."
Useissa mystisissä traditioissa puhutaan hienojakoisista, kehon läpi virtaavista energioista ja energiakeskuksista. Systeemeissä on paljon samankaltaisuuksia, mutta kuitenkaan mikään niistä ei ole kehittynyt eristyksissä; Intian mystiset traditiot ovat olleet yhteydessä Kiinan ja Islamin mystisiin traditioihin, ja ne ovat voineet vaikuttaa toinen toisiinsa.


title: Sierra Leone

text: Sierra Leonen tasavalta () eli Sierra Leone on valtio Länsi-Afrikassa Atlantin valtameren rannikolla. Sen rajanaapurit ovat Guinea pohjoisessa ja Liberia kaakossa. Sierra Leonessa on trooppinen ilmasto ja monipuolinen luonto, joka vaihtelee savanneista sademetsiin. Maan pinta-ala on 71 740 neliökilometriä ja väkiluku vuonna 2015 noin 7,1 miljoonaa. Sierra Leone on presidenttijohtoinen tasavalta, ja valtion johdossa on viisivuotiskausittain valittava presidentti. Pääministerin virkaa ei enää ole.


title: Sierra Leonen kuningatar

text: Sierra Leone itsenäistyi Sierra Leonen Independence Act 1961:n mukaisesti, joka muutti Britannian Sierra Leonen kruununsiirtomaan itsenäiseksi valtioksi osana Kansainyhteisöä. Kuningatar oli Sierra Leonen valtionpäämies, jota edusti maassa Sierra Leonen kenraalikuvernööri, joka asui State Housessa. Englannin kielellä hänen virallinen arvonimensä oli "Queen of Sierra Leone and of Her other Realms and Territories, Head of the Commonwealth". Monarkia lakkautettiin vuonna 1971, kun Sierra Leonesta tuli yksi Kansainyhteisön tasavalloista ja maan valtionpäämieheksi tuli Sierra Leonen presidentti.


title: Sierra Leone

text: Sierra Leone on presidenttijohtoinen tasavalta. Valtionpäämies on viisivuotiskausittain valittava presidentti. Perustuslaki rajoittaa presidentin valtakaudet kahteen. Presidentti on toimeenpanovallan johdossa, ja hän on myös asevoimien ylipäällikkö. Presidentin tärkein avustaja on varapresidentti, joka valitaan vaaleissa samalla äänestyslipulla kuin presidentti. Presidentillä on toimeenpanovalta, ja hän vastaa muun muassa ulkosuhteista, Sierra Leonen kansainvälisistä sopimuksista ja sodanjulistuksesta. Presidenttiä avustavat hänen tehtävissään ministerit ja apulaisministerit.


title: Sierra Leonen maantiede

text: Sierra Leone voidaan jakaa neljään alueeseen: rannikkotasankoon, sisämaan tasankoon, sisämaan ylätasankoon ja Sierra Leonen niemimaahan. Rannikolla on leveä tasanko. Usein tulviva alue on pääosin hiekkaa tai savea. Sen alueella on useita pieniä jokia ja estuaareja, joihin on muodostunut mangrovesoita. Rannikolla on myös Sierra Leonen niemimaa, jossa on kolme rinnakkaista vuorijonoa. Niiden huiput kohoavat matalasta ja kapeasta rannikkokaistaleesta.


title: Sierra Leonen vaakuna

text: Vaakunan kilven leijona viittaa valtion nimen "leone"-sanaan, joka tarkoittaa leijonaa. Sen lisäksi se kertoo aikaisemmista suhteista Yhdistyneeseen kuningaskuntaan. Leijonan alapuolella olevat aaltokorot kuvaavat Atlanttia. Soihdut symboloivat tiedon avulla saavutettua itsenäisyyttä. Kilvenkannattajina on kaksi leijonaa. Palmut kertovat maalle taloudellisesti tärkeästä palmuöljyn tuotannosta.


title: Sierra Leonen taide

text: Sierra Leonessa ei kehittynyt erityistä isänmaallista taiteellista perinnettä maan pyrkiessä itsenäiseksi valtioksi ja sen jälkeen. Tosin Sierra Leonen vuoden 1992 vallankaappauksen jälkeen nuorisoyhteisöt eli "odelay"-yhteisöt aloittivat luomaan taidetta isänmaallisin teemoin. Merkittäviä henkilöitä, joita "odelay"-yhteisöt kuvasivat, olivat Bai Bureh tai Sengbe Pieh lyhdyissä ja naamioissa. Historiallisten sankareiden kuvaamisen lisäksi myös sotilasjunttahallituksen National Provisional Ruling Councilin johtajia ja symboleita kuvattiin, kuten Valentine Strasseria ja Solomon Musaa.


title: Sierra Leonen aluejako

text: Sierra Leonen aluejako kuvaa Sierra Leonen maantieteellisen alueen hallinnollista jakoa. Aluejaon ylimmän tason muodostavat kolme maakuntaa () ja yksi alue ("area"). Nämä jakautuvat toisella tasolla 14 piirikuntaan ("districts"). Piirikuntien perustiedot ja hallintokeskusten nimi käy ilmi taulukosta; maakuntien hallintokeskukset on esitetty vahvennettuna. Piirikunnat jakautuvat paikallishallintoa varten päällikkökuntiin ("chiefdoms"). Sierra Leonen Läntisellä alueella on vastaava jako äänestysalueisiin ("wards"). Aluehallinnon kolmannen tason yksiköitä eli päällikkökuntia tai äänestysalueita oli Sierra Leonen vuoden 2015 väestönlaskennan aikaan yhteensä 166 kappaletta. Näiden asukasluvut ja hallintokeskukset löytyvät lähteistä


title: Sierra Leonen maantiede

text: Sierra Leone on jaettu aluehallinnon ylimmällä tasolla neljään osaan. Alueet jakautuvat edelleen yhteensä . Piirikunnat jakautuvat edelleen päällikkökuntiin, joita johtavat päälliköt ja neuvostot. Piirikuntien neuvostoissa tehdään paikallisia päätöksiä, ja ne ovat suoraan keskushallinnon alaisuudessa. Päälliköiden valta on perinnöllistä, ja heillä on edelleen vaikutusvaltaa perinteiseen kulttuuriin ja oikeudellisiin asioihin, vaikka keskushallinto onkin vienyt heiltä suurimman osan hallinnollisesta vallasta.


title: Sierra Leone

text: Sierra Leonelle antoi sen nykyisen nimen portugalilainen tutkimusmatkailija Pedro de Sintra, joka kävi alueella noin vuonna 1462. Ei tiedetä, onko nimen antamisen syynä ollut maan muoto vai ilmasto-olosuhteet. Joidenkin mukaan rannikkoalueet muistuttivat leijonan hampaita, kun taas toiset ovat esittäneet, että de Sintran mielestä vuoristoisen niemimaan yläpuolella olevat ukkoset kuulostivat aivan leijonan karjahdukselta. Professori C. Magbaily Fylen mukaan kyseessä on saattanut olla väärinkäsitys, sillä Serra Lyoasta on hänen mukaansa puhuttu jo ennen kuin de Sintran retkikunta oli käynyt Sierra Leonen rannikolla. Maan nimeäjän henkilöllisyys olisi siis vieläkin pimennossa.


title: Sierra Leone (Commonwealth realm)

text: Sierra Leonen Commonwealth realm, joka tunnettiin virallisesti nimellä Sierra Leone, oli nykyisen Sierra Leonen tasavallan edeltäjä. Valtio oli olemassa 27. huhtikuuta 1961 – 19. huhtikuuta 1971 välisenä aikana.


title: Siamun

text: Taniksessa eräs Amonin temppelin reliefin jumalallinen kohtaus kuvaa Egyptin faraon lyömässä vihollisiaan nuijalla. Kuninkaan nimi on reliefissä selvästi [(Neterkheperre Setepenamun) Siamun, Am(on)in rakastama], eikä ole epäilystäkään, että tämä on sama henkilö kuin Siamun, kuten tunnettu brittiläinen egyptologi Kenneth Kitchen korostaa kirjassaan "On the Reliability of the Old Testament". Siamun näyttäytyy tässä ”tyypillisessä asennossa heiluttaen nuijaa lyöden vankeja maahan(?), kuvion oikea puoli on kadonnut, paitsi kaksi asetta ja kädet, joista yksi kiinnittää huomattavaa kaksilapaista kirvestä sen istukkaan”. Kirjoittaja toteaa, että kaksilapaisessa kirvessä tai ”pertuskassa” on sävytetty puolikuun muotoinen terä, joka on kiinnitetty Egeanmereltä löydettyjä muistuttavaan kaksiteräiseen kirveeseen, mutta on melko selvää, että Palestiinasta (Kanaanista) peräisin olevat kaksisuuntaiset kirveet ovat erimuotoisia muistuttaen X-kirjainta. Niinpä Kitchen päättelee, että Siamunin vihamiehiä olivat filistealaiset, jotka olivat Egean merikansan jälkeläisiä, ja Siamun oli tehnyt Tanisin temppelissä olevan reliefin Geserissä heistä saamansa tuoreen voiton muistoksi. Hiljattain Paul S. Ash on esittänyt yksityiskohtaisen väitteen siitä, että Siamunin reliefi kuvaa fiktiivistä taistelua. Hän huomauttaa, että egyptiläisissä reliefeissä ei koskaan näytetä filistealaisia pitelemässä kirvestä, eikä ole olemassa arkeologisia todisteita filistealaisten kirveistä. Hän väittää myös, että ei ole mitään reliefiä, joka yhdistää filistealaiset Levanttiin.


title: Siamun

text: On arveltu, että Siamun oli se Raamatussa nimeltä mainitsematon farao, joka antoi tyttärensä avioliittoon kuningas Salomolle. ja joka myöhemmin hyökkäsi Geseriin. ja antoi sen lahjaksi Salomolle. Tätä samastusta kannattaa nykyään vielä Kitchen, mutta sen ovat kyseenalaistaneet muut tutkijat kuten Paul S. Ash ja Mark W. Chavalas, joista jälkimmäisen mukaan "on mahdotonta päätellä ketkä Egyptin kuninkaat hallitsivat samanaikaisesti kuin David ja Salomo". Edward Lipiński ehdotti, että “yritystä yhdistää Geserin tuhoutumista Siamunin ja Salomon hypoteettiseen suhteeseen ei voida perustella asiallisesti, koska Siamunin kuolema on tapahtunut ennen Salomon hallituskauden alkua”. Lipiński väitti myös, että silloinen linnoittamaton Geser tuhoutui myöhään 10. vuosisadalla ja että sen aiheuttaja oli 22. dynastian farao Shoshenk I.


title: Siamun

text: Siamunin perhetaustasta tiedetään hyvin vähän. Vuonna 1999 Chris Bennett teki tutkielman Semnan temppelissä olleesta kuningatar Karimalaan liittyvästä kirjoituksesta tehden päätelmiä hänen sukutaustastaan. Häntä kutsutaan sekä nimellä 'kuninkaan tytär' että 'kuninkaan vaimo'. Hänen nimensä osoittaa hänen voineen olla libyalainen, tämän huomioon ottaen hän saattoi olla Osorkon vanhemman tytär (Manethon Osochor). Kaiveruksessa olevan päivämäärän (vuosi 14) mukaan hän olisi voinut olla joko farao Siamunin tai farao Psusennes II:n kuningatar vaimo. Bennettin mukaan on todennäköisempää, että hän oli solminut avioliiton Siamunin kanssa, koska siinä tapauksessa hän olisi voinut ottaa vallan Kushin varakuninkaana Nubian uskonnollisena keulakuvana Neskhonsinin Siamunun 5. hallitusvuotena tapahtuneen kuoleman jälkeen. Vielä merkittävämpää on se, että hänen avioitumisensa Siamunin kanssa saattaa selittää sen, miten Siamun egyptiläisenä onnistui nousemaan libyalaisen Osorkon vanhemman seuraajaksi.


title: Siamun

text: Siamun usein samaistetaan Manethon 21. dynastian viimeiseen kuninkaaseen nimeltä "Psinaches". Tälle kuninkaalle hän antaa hallitusajaksi vain 9 vuotta, mitä on kuitenkin pidetty virheellisenä, koska Karnakin papit ovat päivänneet eräitä dokumentteja "Siamunin 17. vuotena.". Ei ole kuitenkaan mitään todellista perustetta tulkita Manethon käyttämän nimen "Psinaches" olevan vääristynyt muoto nimestä "Netjerkheperre-setepenamun Siamun". Hiljattain on ehdotettu, että Manethon "Psinaches" voisi pikemminkin olla viitaus Tutkheperre Shoshenkiin, kuin suoraan Osorkon vanhemman seuraajaan.


title: Thaimaa

text: Thaimaan vanha nimi on Siam (, "Pratheet sajaam"). 24. kesäkuuta 1939 silloinen pääministeri Luang Phibulsongkhram muutti valtion nimeksi "Thaimaa" (, "Pratheet thai"). Thaimaassa se on ollut valtion nimenä siitä lähtien. Nimi "Siam" oli käytössä länsimaissa lyhyesti 1945–1949. Thaimaan perustuslakiuudistus vuodelta 1949 tuntee kuitenkin vain nimen "Thaimaa", joka sen jälkeen on ollut yleisesti käytössä ollut nimi Thaimaasta.


title: Siamun

text: Neterkheperre tai Netjerkheperre-setepenamun Siamun oli Egyptin 21. dynastian kuudes farao. Hän suoritti laajoja rakennushankkeita Ala-Egyptissä. Häntä pidetään yhtenä tehokkaimpana hallitsijana 21. dynastian faraon Psusennes I:n jälkeen. Siamunin hallitsijanimi Netjerkheperre-Setepenamun tarkoittaa 'Ran jumalallinen ilmentymä, Amonin valitsema', kun taas hänen nimensä si amun tarkoittaa 'Amonin poika'.


title: Simeon

text: Simeon on raamatullinen miehennimi. Nimi johtuu heprean sanoista, jotka tarkoittavat ’hän on kuullut’. Suomessa ja erityisesti Pohjanmaalla siitä käytetään myös muotoa Simeoni. Simeon on kuitenkin Suomessakin tavallisempi, sillä heitä on Suomen väestötietojärjestelmässä ollut vuoden 2009 loppuun mennessä 1 078. Simeoni-muotoa on kantanut noin 140 miestä.


title: Simo (nimi)

text: Simo on suomalainen miehen etunimi. Nimi on muunnos heprealaisesta nimestä Simeon, joka esiintyy myös muodossa Simon ja tarkoittaa ”hän on kuullut”. Simon nimipäivä on 28. lokakuuta, joka läntisissä kirkkokunnissa on vanhastaan apostoli Simon Kiivailijan muistopäivä.


title: Sými

text: Tosin Buondelmonti kirjoitti myös, että nimi on peräisin henkilöltä nimeltä Simen, joka eli titaani Kronoksen aikoihin ja oli saaren ensimmäinen asukas. Hän mainitsee myös nimen "Simia", joka olisi juontunut Simetos-nimisestä kuninkaasta. Buondelmonti kertoo myös, että nimi saattaa tulla sanasta "sima", joka tarkoittaa ”lähellä”. Sými sijaitsee hyvin lähellä Vähän-Aasian rannikkoa. Turkkilainen Piri Reis on maininnut 1500-luvulla, että turkiksi ”Symia” on ”qonbsu” eli lähellä Anatoliaa.


title: Sam

text: Sam on miehen etunimi, Samuel-nimen lyhentymä. Suomessa nimi esiintyy yleisemmin muodossa Sami. Samuelin nimipäivä on 20. elokuuta, jolla päivällä Suomen ruotsinkielisessä kalenterissa on myös nimi Sam, suomenkielisessä nimi Sami. Väestörekisterikeskuksen mukaan nimi Sam on Suomessa 1900-luvun alusta vuoden 2012 loppuun mennessä annettu 614 miehelle ja alle 15 naiselle.


title: Vänrikki Stoolin tarinat

text: Vänrikki Stoolin tarinat (, uusimmassa suomennoksessa Vänrikki Stålin tarinat) on Suomen kansallisrunoilija Johan Ludvig Runebergin kirjoittama laaja runoteos, joka ilmestyi ruotsinkielisenä kahdessa osassa vuosina 1848 ja 1860. Runot kertovat vuosina 1808–1809 käydystä Suomen sodasta, joka oli Ruotsin Venäjää vastaan käymä tappiollinen puolustussota. Runeberg tekee eeppisissä sankariballadeissaan kunniaa sekä todellisille upseereille että keksityille suomalaisille kansanmiehille, jotka velvollisuudentuntoisesti puolustivat isänmaataan. Teos ilmensi ja voimisti suomalaisen kansallistunteen heräämistä 1840-luvulla. Se on Runebergin päätyö ja Suomen kirjallisuuden historian keskeisimpiä ja luetuimpia teoksia, sillä se oli pakollista luettavaa äidinkielen kouluopetuksessa vuosikymmenien ajan.


title: Vänrikki Stoolin tarinat

text: "Vänrikki Stoolin tarinat" koostuu kahdesta osasta, joista kummassakin on seitsemäntoista runoa. 1880-luvulla teokseen lisättiin vielä yksi runo, "Viapori" ("Sveaborg"), jonka Runeberg oli kirjoittanut teosta varten mutta jättänyt pois ensipainoksista. Nykyisessä asussaan kokoelmassa on siis 35 runoa.


title: Vänrikki Stoolin tarinat

text: Teoksen kehyskertomus on ensimmäisen kokoelman toinen runo ”Vänrikki Stool” ("Fänrik Stål"). Sen minäkertoja on nuori ylioppilas, joka työskentelee kotiopettajana maaseudulla ja tutustuu vanhaan vänrikki Stooliin, Suomen sodan veteraaniin. Stool kertoo ylioppilaalle tarinoita sodasta ja sen sankareista. Viimeisessä säkeistössä annetaan ymmärtää, että kaikki kokoelman runot pohjautuvat vänrikin kertomuksiin:


title: Vänrikki Stoolin tarinat

text: Ensimmäisen kuvituksen "Vänrikki Stoolin tarinoihin" teki vuosina 1862–1863 Ruotsissa ilmestyneeseen painokseen ruotsalainen hovimaalari Carl Theodor Staaff (1816–1880). Värillisiä litografioita pidettiin onnistuneina, joskin niitä on myöhemmin luonnehdittu jotenkin ”epäsuomalaisiksi”. Laajemman kuvituksen teki 1880-luvun alussa ruotsalainen historiamaalari Johan August Malmström (1829–1901). Siihen kuului noin sata yksityiskohtaista piirrosta ja vinjettiä. Malmströmin kuvittama laitos ilmestyi vuonna 1883 Ruotsissa. Suomessa tunnetuin on taidemaalari Albert Edelfeltin (1854–1904) 1890-luvulla tekemä kuvitus. Edelfeltin kuvittama laitos ilmestyi alkujaan WSOY:n julkaisemana kymmenenä vihkona vuosina 1898–1900. Edelfelt teki kirjankuvituksen ohessa myös useita aihetta kuvaavia maalauksia.


title: Vänrikki Stoolin tarinat

text: Muutamat "Vänrikki Stoolin tarinoiden" ensimmäiseen osaan sisältyvät runot Runeberg oli kirjoittanut jo paljon ennen kuin alkoi suunnitella itse teosta. Runot ”Pilven veikko”, ”Torpan tyttö” ja ”Kuoleva soturi” hän kirjoitti ilmeisesti jo vuosina 1834–1835. ”Pilven veikko” ilmestyi ensimmäisen kerran 1835 ja ”Kuoleva soturi” seuraavana vuonna. Ennen suurta isänmaallista runokokoelmaa Runebergin suunnitelmissa oli myös toisenlaisia sota-aiheisia hankkeita: 1830-luvun puolivälissä hän suunnitteli ilmeisesti humoristista sotaromaania ja syksyllä 1845 hän kirjoitti kesken jäänyttä huvinäytelmää "Belägringsen" (”Piiritys”), joka olisi sijoittunut suuren Pohjan sodan aikaan.


title: Vänrikki Stoolin tarinat

text: "Vänrikki Stoolin tarinoiden" syntyvaiheita ei varmuudella tunneta, mutta ilmeisesti Runeberg sai innoituksen ryhtyä kirjoittamaan Suomen sotaan sijoittuneita isänmaallisia runoja talvella 1845–1846. Porvoolaisen Öhmanin suvun perimätiedon mukaan Runebergin lähtökohtana oli hänen kustantajansa Alexander Constantin Öhmanin pyyntö kirjoittaa tekstejä sodan keskeisistä henkilöistä sittemmin julkaisematta jäänyttä teosta varten. Saatuaan virikkeen Runeberg tutustui aihetta käsittelevään kirjallisuuteen. Tässä vaiheessa hänen näkemyksensä vuosiin 1808–1809 liittyneestä isänmaallisuuden ja opportunismin vastakkainasettelusta ilmeisesti jyrkkeni. Talven ja kevään 1846 aikana Runeberg kirjoitti useat tulevan teoksen keskeisistä runoista. Tuolloin syntyivät muun muassa ”Vänrikki Stool”, ”Otto von Fieandt”, ”Sven Dufva” ja ”Maamme” sekä alkuaan julkaisematta jäänyt ”Viapori”.


title: Vänrikki Stoolin tarinat

text: "Vänrikki Stoolin tarinoiden" on sanottu olleen ilmestymisestään alkaen aina toisen maailmansodan loppuun saakka aatteelliselta ja poliittiselta merkitykseltään vaikutusvaltaisin suomalainen kirjallinen teos. Sen poliittinen käyttö loi teokselle ajan kuluessa poliittista painolastia. Myöhemmin se on usein yhdistetty lähinnä konservatiiviseen kansallisuus- ja sotakiihkoon ja jopa suoranaiseen taantumuksellisuuteen. Kirjallisuuskriitikkojen ylistyksen seurauksena "Vänrikki Stoolin tarinoista" ja Runebergista tuli myös sukupolvien ajaksi Suomessa kaikkien runoilijoiden pakollinen esikuva, mikä johti aikanaan vastareaktioon. Varsinkin 1900-luvun alkupuolella teosta käytettiin paljon kansakouluopetuksessa ja oppilaat joutuivat lukemaan sen kannesta kanteen ulkoa.


title: Vänrikki Stoolin tarinat

text: Cajander muokkasi suomennoksen uudelleen vuonna 1889 ilmestynyttä viidettä painosta varten ja julkaisi sen omissa nimissään. Kansanvalistusseura otti tästä versiosta poikkeuksellisen suuren 35 000 kappaleen painoksen. Tämä käännös on edelleen tunnetuin. Suomenkielisten lukijoiden parissa "Vänrikki Stoolin tarinat" oli tuossa vaiheessa jo jäämässä suomenkielisten kansallisteosten, kuten "Kalevalan" ja Aleksis Kiven "Seitsemän veljeksen" varjoon, mutta Cajanderin käännös teki siitä yhtä ahkerasti lainatun kuin alkuperäisteksti jo oli ruotsinkielisille.


title: Vänrikki Stoolin tarinat

text: "Vänrikki Stoolin tarinoiden" toisen osan julkaisi kustantaja Theodor Sederholm. Runeberg kävi jättämässä käsikirjoituksen hänelle 1. lokakuuta 1860, mutta lisäsi siihen vielä marraskuussa yhden runon, ”Maaherran”. Tällä kertaa sensuurin kanssa ei syntynyt hankaluuksia. Toinen osa ilmestyi 14. joulukuuta 1860. Oltuaan jonkin aikaa epävarma Runeberg päätti, ettei kirjoittaisi enää kolmatta osaa, sillä hän katsoi ammentaneensa aiheen tyhjiin.


title: Vänrikki Stoolin tarinat

text: Vänrikki Stoolin tarinoista on tehty useita elokuvia. Ruotsissa tehtiin jo vuonna 1910 mykkäelokuva "Vänrikki Stoolin tarinat" ja vuonna 1926 kaksiosainen, niin ikään mykkä "Vänrikki Stoolin tarinat 1 ja Vänrikki Stoolin tarinat 2". Jälkimmäistä kuvattiin myös Suomessa, ja siinä esiintyi useita suomenruotsalaisia näyttelijöitä. J. L. Runebergia esitti hänen pojanpoikansa Carl-Michael Runeberg. Jäger Filmi Oy julkaisi elokuvasta Suomessa vuonna 1939 Roland af Hällströmin leikkaaman lyhyemmän version, johon oli jälkiäänitetty puhetta ja musiikkia. Lisäksi runo Sven Dufvasta antoi aiheen Edvin Laineen ohjaamalle sotaelokuvalle "Sven Tuuva" (1958).


title: Terminator 2 – Tuomion päivä

text: Terminator 2 – Tuomion päivä (, tai "Terminator 2") on vuonna 1991 ensi-iltansa saanut yhdysvaltalainen toiminnallinen tieteiselokuva, joka on jatkoa vuoden 1984 elokuvalle "Terminator – tuhoaja". Elokuvan on ohjannut James Cameron, ja sen pääosissa nähdään Arnold Schwarzenegger, Linda Hamilton, Edward Furlong ja Robert Patrick. Elokuvan tapahtumat sijoittuvat kolmentoista vuoden päähän edellisen elokuvan tapahtumista, kun kaksi terminaattoria saapuu vuodesta 2029 etsimään 13-vuotiasta John Connoria, joka tulee olemaan tulevaisuudessa ihmiskunnan vastarintaliikkeen viimeinen toivo sodassa koneita vastaan.


title: Terminator 3: Koneiden kapina

text: Elokuvan ohjasi edellisistä "Terminator"–elokuvista poiketen Jonathan Mostow. "Terminator – tuhoaja" ja "Terminator 2 – Tuomion päivä" -elokuvien ohjaaja James Cameron osallistui kuitenkin yhdessä Gale Anne Hurdin kanssa elokuvan henkilöroolien suunnitteluun. Pääosassa olevaa tulevaisuudesta lähetettyä terminaattoria näyttelee Arnold Schwarzenegger. Muissa elokuvan päärooleissa esiintyvät Nick Stahl ja Claire Danes. Elokuvan toista naispuolista terminaattoria näyttelee Kristanna Loken.


title: Terminator – tuhoaja

text: Syksyllä 2017 James Cameron kertoi laativansa tarinan uutta "Terminator"-elokuvaa varten. Elokuvan ohjaa Tim Miller, jonka ohjauksia on mm. "Deadpool". Cameron myös vahvisti että uusi elokuva tulee olemaan eräänlainen jatko-osa "Terminator 2 – Tuomion päivä" -elokuvalle, Arnold Schwarzenegger palaa näyttelemään ikääntynyttä Terminator-hahmoa ja Linda Hamilton uusii roolinsa Sarah Connorina. -, "Terminator – Pelastus"- ja "Terminator Genisys"-elokuvien tapahtumat pyyhkiytyvät pois eivätkä näin ollen edellä saati jatka tulevan elokuvan juonta.


title: Terminator 2 – Tuomion päivä

text: 24. marraskuuta 1993 elokuvasta julkaistiin erikoisversio, joka sisälsi 17 uutta, ennennäkemätöntä kohtausta. Yhdessä näistä esiintyy edellisen "Terminator"-elokuvan päähahmo Kyle Reese. Nimellä ”Ultimate Edition” tunnettu versio loppuu tavalla, joka sulkee pois kolmannen elokuvan tapahtumat, sillä siinä Sarah Connor kertoo, ettei tuomion päivää tapahtunut ja että John on Kalifornian senaattori.


title: Terminator 2 – Tuomion päivä

text: Yhdysvalloissa elokuvan ensi-ilta oli 1. heinäkuuta 1991, ja Suomessa elokuva saapui teatterilevitykseen 4. lokakuuta 1991. "Terminator 2" herätti huomiota ennennäkemättömillä erikoistehosteillaan, joista merkittävimpänä voidaan pitää nestemäisestä metallista valmistetun T-1000-robotin kyky muuttaa muotoaan. Elokuva saikin odotetusti Oscar-palkinnon erikoistehosteistaan, ja tämän ohella elokuva voitti myös parhaan maskeerauksen, parhaiden äänitehosteiden sekä parhaan äänityksen Oscar-palkinnot. Lisäksi elokuva oli ehdolla parhaan leikkauksen ja parhaan kuvauksen Oscar-palkintoon. Näin ollen "Terminator 2" on sarjansa ainoa elokuva, joka on joko voittanut tai ollut ehdolla Oscar-palkintoon. Sitä pidetään rymistelyelokuvana ja yhtenä kaikkien aikojen parhaista toimintaelokuvista..


title: Terminator 2 – Tuomion päivä

text: On vuosi 1995, yksitoista vuotta ensimmäisen "Terminator"-elokuvan tapahtumien jälkeen. Kaksi terminaattoria – T-800 (Arnold Schwarzenegger) ja T-1000 (Robert Patrick) – saapuvat aikamatkailun avulla vuodesta 2029 etsimään 10-vuotiaan John Connorin (13-vuotias Edward Furlong), josta tulisi tulevaisuudessa ihmisten vastarintaliikkeen johtaja. T-800 on ohjelmoitu suojelemaan Johnia, T-1000 taas tappamaan hänet. Johnin äiti Sarah Connor (Linda Hamilton) on joutunut mielisairaalaan yritettyään varoittaa muita koneiden vallankumouksesta. John elää sijaisperheessä Los Angelesissa, ja pitää oikeaa äitiään psykopaattina.


title: Terminator: Sarah Connorin aikakirjat

text: Terminator: Sarah Connorin aikakirjat () on yhdysvaltalainen science fiction -televisiosarja. Sen on tuottanut Warner Bros. Television ja C2 Pictures. Sarja keskittyy Sarah Connorin ja hänen poikansa, John Connorin, elämään "Terminator 2 – Tuomion päivä" -elokuvan tapahtumien jälkeen.


title: James Cameron

text: Cameron ohjasi elokuvan "Piranha II – Lentävät tappajat" vuonna 1981. Elokuva menestyi huonosti, mistä Cameron rohkaistui kirjoittamaan omia käsikirjoituksiaan. Tuloksena oli "Terminator – tuhoaja", joka oli Cameronin lisäksi myös Arnold Schwarzeneggerin läpimurtoelokuva. Muita tunnettuja Cameronin ohjaamia elokuvia ovat "Terminator 2 – Tuomion päivä", "Tosi valheita" ja "Aliens – paluu". Hän on ollut käsikirjoittamassa elokuvaa "Rambo – taistelija 2" ja ollut vastaavana tuottajana "Sanctumissa". "Dark Angel" -televisiosarjan lisäksi hän on keskittynyt dokumenttielokuvien tekoon. Fiktion lisäksi hän on tuottanut dokumentteja hylyistä, kuten Bismarckista ja Titanicista. Vuonna 2012 hän sukelsi Mariaanien hautaan Deepsea Challenger -aluksella.


title: Terminator 2 – Tuomion päivä

text: "Video-oppaassa" vuodelta 1994 Bello Romano sanoo "Terminator 2:n" 70 millimetrin teatteriversiota elämää suuremmaksi ja viiden tähden veroiseksi, mutta antaa arvioimalleen VHS-videojulkaisulle neljä tähteä viidestä. Yhdysvaltalainen "VideoHound’s Golden Movie Retriever" antaa elokuvalle kolme ja puoli tähteä neljästä.


title: Terminator 2 – Tuomion päivä

text:
Kolmikko päätyy T-1000:n takaa-ajamana terästehtaaseen. T-1000:n ja T-800:n välisessä kamppailussa T-800 menettää toisen kätensä, ja T-1000 onnistuu hetkellisesti sammuttamaan T-800:n lävistämällä tämän rautakangella. Varavoimalla toimiva T-800 pelastaa Sarahin ja Johnin suistamalla T-1000:n sulaa terästä sisältävään altaaseen. John heittää altaaseen käden ja muistisirun. Lopuksi T-800 myöntää oppineensa ihmiselämän arvon ja Sarahin avulla T-800 tuhoaa myös itsensä teräsaltaassa, jottei Skynetiä voitaisi koskaan rakentaa. Elokuva päättyy Sarahin puhuessa toiveikkaana tulevaisuudesta.
Elokuvan kuvaukset aloitettiin 9. lokakuuta 1990 ja ne päättyivät 4. huhtikuuta 1991. Elokuvan tuotanto maksoi 100 miljoonaa Yhdysvaltain dollaria, mikä teki siitä aikansa kalleimman elokuvan. Elokuva menestyi erittäin hyvin, ja sen tuotto oli yksinään Yhdysvalloissa 204,8 miljoonaa dollaria ja kaiken kaikkiaan lipputulot kohosivat 519,6 miljoonaan, joka oli niin ikään tuolloin ennätys. "Terminator 2" oli vuoden 1991 menestynein elokuva.


title: Luotsi

text: Luotsi on "ammattinimike", jolla tarkoitetaan henkilöä, joka työskentelee luotsiaseman alaisuudessa merellä ja satamissa, tehtävänään ohjata alukset turvallisesti avomereltä satamiin ja niistä ulos. Luotsit myös seuraavat meriliikennettä tutkan avulla sekä tähystäen silloin kun optinen seuranta on mahdollista. He myös opastavat meriliikennettä väylillä saaristoissa ja satama-alueilla. Suomessa luotsit työskentelevät sekä merialueilla että Saimaalla.


title: Teollinen vallankumous

text: Nimitystä teollinen vallankumous (myös teollinen kumous) käytetään laajasta yhteiskunnallisesta, taloudellisesta ja teknologisesta muutoksesta 1700- ja 1800-lukujen taitteen Britanniassa. Taloushistoriassa teollinen vallankumous tarkoittaa suurta mullistusta teollisissa tuotantomenetelmissä. Tässä artikkelissa käsitellään ensimmäistä teollista kumousta, joka liittyy uuteen energian tuotantomenetelmään, höyrykoneeseen, ja tekstiiliteollisuuden syntymiseen Britanniassa ja Englannin kanaalin ympäristössä. Toisen teollisen vallankumouksen uusia keksintöjä olivat sähkö- ja polttomoottorit. Se nosti Saksan ja Yhdysvallat johtaviksi teollisuusmaiksi ja laajensi 1800-luvun lopulta alkaen teollista toimintaa koko Euroopassa. 1900-luvun lopulla alkanut kolmas teollinen vallankumous laajensi teollista toimintaa Kiinaan ja Tyynenmeren ympäristöön elektronisilla keksinnöillä, kuten mikropiireillä.


title: Dualismi (filosofia)

text:
Dualismi (latinan sanasta "duo" ’kaksi’) on oppi kahtalaisuudesta tai kahtiajaosta. Filosofiassa dualismilla tarkoitetaan kaksijakoista käsitystä todellisuudesta.
Filosofiassa, tarkemmin ontologiassa, dualismilla tarkoitetaan kahden itsenäisen alkuperusteen eli substanssin olettamista. Yleensä tällä viitataan maailman kaksijakoisuuteen hengen ja materian välillä. Näin ajatteli muun muassa René Descartes. Maailmassa voidaan näin ajatella olevan niin henkeä kuin materiaa. Vaikka perinteisesti henkisen puolen on ajateltu liittyvän jollakinlailla jumaluuteen, voidaan sillä käsittää myös maailman abstraktit ilmiöt ottamatta kantaa siihen, ohjaako jokin niitä tai mistä antimateria on peräisin. Abstraktioihin voidaan laskea myös tunteet erotettuina fyysisistä reaktioista. Maailman kaksijakoisuuden voidaan ajatella ulottuvan siis myös tunteen ja järjen vastakohtaan.


title: Carl Gustaf Emil Mannerheim

text: Vuonna 1948 Mannerheimille tehtiin jälleen suuri leikkaus, tällä kertaa Tukholmassa. Muutaman vuoden ajaksi leikkaus antoikin hyvän tuloksen. Tammikuussa 1951 Mannerheim sai vakavan vatsakohtauksen, ja 23. tammikuuta hänet vietiin Lausanneen sairaalaan.


title: Suomi kesäolympialaisissa 1908

text: Suomen ensimmäisen virallisen olympiavoiton saavutti Ateenan välikisoissakin menestynyt kreikkalais-roomalaisen tyylin painija Verner Weckman, joka voitti finaalissa maanmiehensä Yrjö Saarelan. Kullan ja hopean lisäksi suomalaiset saavuttivat kolme pronssimitalia, jotka tulivat voimistelusta, painista ja yleisurheilusta. Historian ensimmäinen virallinen suomalainen olympiamitalisti oli antiikin tyylin kiekonheitossa pronssia voittanut Verner Järvinen. Kisojen mitalitilastossa Suomi sijoittui 13:nneksi.


title: Platon

text: Platon oli kotoisin Ateenasta Kollytoksen demoksesta, ja hän syntyi joko siellä tai Aiginalla. Hänen isänsä oli Ariston, Aristokleen poika ja hänen äitinsä Periktione. Platon syntyi suhteellisen yläluokkaiseen perheeseen, sillä hän oli äitinsä puolelta sukua tunnetuille valtiomiehille Solonille ja Glaukonille. Myös hänen isänsä oli ylimyksellistä sukua. Platonilla oli kaksi veljeä, Adeimantos ja Glaukon, sekä sisar Potone, joka oli Platonin myöhemmän oppilaan ja seuraajan Speusippoksen äiti. Platon itse ei mennyt koskaan naimisiin, eikä vaikuta olleen paljonkaan tekemisissä naisten kanssa lapsuutensa jälkeen.


title: Eduskuntavaalit 1907

text: Suomen yksikamarisen eduskunnan ensimmäiset vaalit järjestettiin 15. ja 16. maaliskuuta 1907. Eduskuntaan valittiin 181 miestä ja 19 naista. Ensimmäiset kansanedustajat ehtivät istua täysistuntojaan vain runsaan vuoden ajan, sillä eduskunta hajotettiin 6. huhtikuuta 1908.


title: Romaani

text: Romaani on laaja proosamuotoinen, sepitteellinen kirjallinen teos. Romaani on 1800-luvulta lähtien ollut kaunokirjallisuuden hallitseva lajityyppi.


title: Komsomol

text: Komsomol (, lyh. ВЛКСM, "VLKSM"), "Yleisliittolainen Leninin kommunistinen nuorisoliitto", oli Neuvostoliiton kommunistisen puolueen nuorisojärjestö. Se perustettiin 28. lokakuuta 1918, ja 1980-luvun alkupuolella sen jäsenmääräksi arvioitiin noin 40 miljoonaa. Samoihin aikoihin se julkaisi 234 nuorisolehteä, joiden yhteislevikki oli noin 76 miljoonaa.


title: Antikviteettikollegio

text: Sana antikviteetti (, muinaisuus) tarkoittaa muinaisiin oloihin kuuluvaa asiaa, muinaismuistoa ja muinaisesinettä, jolla on erityinen taiteellinen tai historiallinen arvo.


title: Baptismi

text: Baptismi on protestanttisen reformaation pohjalta vuonna 1609 syntynyt kristillinen kirkkokunta. Sillä on maailmanlaajuisesti 60 miljoonaa jäsentä ja sen piirissä on lapset mukaan lukien 110 miljoonaa ihmistä.


title: Ronnie James Dio

text: Ronaldo James Giovanni Padavona, (10. heinäkuuta 1942 Portsmouth, New Hampshire, Yhdysvallat – 16. toukokuuta 2010 Houston, Texas, Yhdysvallat), taiteilijanimeltään Ronnie James Dio, oli yhdysvaltalainen muusikko ja lauluntekijä ja yksi musiikkihistorian pitkäaikaisimmista ja arvostetuimmista metallimusiikin laulajista.


title: Karen Smith

text: Karen Smith kiinnostui matematiikasta jo lukioaikana. Hänen opettajansa kannusti häntä opinnoissa ja lisäsi hänen innostustaan. Perusopintojen lisäksi Karen suoritti lukiossa syventäviä matematiikan opintoja. Jo tuolloin häntä kiinnosti erityisesti geometria, josta on sittemmin tullut eräs hänen tutkimusalueitaan. Lukion jälkeen nuori Smith aloitti opinnot Princetonin yliopistossa. Princetonissa eräs hänen opettajaan oli professori Charles Fefferman, joka on saanut Fieldsin mitalin tunnustuksena osittaisdifferentiaaliyhtälöitä ja Fourier-analyysiä koskevista tutkimuksistaan. Feffermanin ansiosta Smith valitsi ammatikseen uran matematiikan alalla.


title: Annalan huvila

text: Nykyään kartanon omistaa Hyötykasviyhdistyksen omistama Kiinteistö Oy Pro Anneberg ja Annalan huvilan vieressä on Hyötykasviyhdistyksen viljelypalstoja ja näytepalstoja, joissa esitellään perinteisiä koriste- ja hyötykasveja yleisölle. Helsingin kaupunki myi Annalan huvilan Kiinteistö Oy Pro Annebergille vuosien 2017-2018 taitteessa. Annalan huvilan toiminnasta vastaa kannatusyhdistys Annalan huvilan ystävät ry - Villa Annebergs vänner rf.


title: Ranua

text: 193 kilometriä pitkä Simojoki on Ranuan huomattavin joki. Se saa alkunsa kunnan itäosassa sijaitsevasta Simojärvestä, ja sen ylä- ja keskijuoksu mutkittelee Ranuan alueen halki länteen. Simojoki laskee Perämereen naapurikunta Simon puolella. Simojoki on Tornionjoen ja Kiiminkijoen ohella Suomen ainoita jokivesistöjä, johon Itämeren lohi nousee vielä luontaisesti kutemaan. Simojoessa on varsin paljon koskia, vaikka suuria putouksia ei olekaan. Simojoen sivujokia Ranuan puolella ovat muun muassa Kelukkajoki, Kämäjoki, Majavajoki, Ylijoki ja Ruonajoki.


title: Boyzone

text: Boyzonen perusti aiemmin Johnny Loganin ja myöhemmin Westlifen managerina tunnettu Louis Walsh vuonna 1993. Ensimmäinen albumi "Said and Done" julkaistiin vuonna 1995, kaksi seuraavaa studioalbumia vuosina 1996 ja 1998. Yhtyeeltä on tullut myös kolme kokoelmalevyä, joista uusin "Key to My Life: The Collection" julkaistiin alkuvuodesta 2006. Boyzone on myynyt yli 15 miljoonaa levyä.


title: J. G. Granö

text: Granö toimi maantieteen professorina Tarton, Turun ja Helsingin yliopistoissa. Hän vaikutti yliopistomaantieteen syntyyn ja kehittymiseen Virossa. Turussa hän osallistui myös yliopistohallintoon, kun Turun yliopisto oli 1920–1930-luvuilla vaarassa tulla lakkautetuksi yliopiston kanslerin E. N. Setälän suunnitelmien takia. Granön tunnetuin tutkimustyö Altai-tutkimusten jälkeen suuntautui maisemamaantieteeseen ja maantieteen metodologiaan, joista hän esitti näkemyksenä pääteoksessaan "Puhdas maantiede" (1929). Myös se on viime vuosikymmeninä saanut uudestaan huomiota ja ilmestyi englanniksi käännettynä vuonna 1997.


title: Turun palo

text: Turun palo oli Turun kaupungin lähes kokonaan tiistaina 4.– keskiviikkona 5. syyskuuta 1827 tuhonnut kaupunkipalo. Suomen ja Pohjoismaiden historian suurin kaupunkipalo tuhosi kolme neljäsosaa kaupungista ja jätti kodittomiksi 11 000 turkulaista. Palo tuhosi yhden pohjoismaiden suurimmista keskiaikaisperäisistä kivikaupungeista.


title: Pikaraitiotie

text: Pohjois-Amerikassa on Bostonissa ja San Franciscossa käytössä perinteiset raitiotiet, joilla on pikaraitiotien piirteitä. Ensimmäinen uusi pikaraitiotie Pohjois-Amerikassa oli Kanadan Edmonton (1978), USA:ssa San Diego (1981). Näiden jälkeen Kanadaan ja Yhdysvaltoihin on toteutettu parikymmentä uutta pikaraitiotietä. Näistä ehkä onnistuneimpana pidetään Portlandin raitiotietä (käynnistetty 1986). Toisaalta esimerkiksi Houstonin METRORailia (avattu 2004) on arvosteltu alhaisista matkustajamääristä sekä lukuisista onnettomuuksista, joista hankkeen vastustajat ovat syyttäneet huonoa suunnittelua. Järjestelmän kannattajat ovat kiistäneet nämä syytökset ja esittäneet onnettomuuksien johtuvan autonkuljettajien välinpitämättömyydestä.


title: Eksistentialismi

text: Eksistentialismi on mannermaisen filosofian ja kirjallisuuden suuntaus, joka korostaa yksilön kokemuksen ainutlaatuisuutta. Eksistentialismi vaikutti vahvasti toisen maailmansodan jälkeiseen taiteeseen ja kirjallisuuteen.


title: Kim Bauer

text: Kimberly ”Kim” Bauer on kuvitteellinen hahmo televisiosarjassa "24". Kimiä näyttelee Elisha Cuthbert. Kim Bauer on nähty 72 jaksossa, ja hän on esiintynyt sarjassa viidenneksi eniten. Vain Jack Bauer, Tony Almeida, Chloe O’Brian ja David Palmer ovat olleet häntä useammin mukana. Kimberly on Jack ja Teri Bauerin tytär. Hahmon ensiesiintyminen on sarjan ensimmäisessä jaksossa, ja hän esiintyy melkein kaikissa jaksoissa kolmanteen tuotantokauteen asti.


title: Suomalainen elokuva

text: Paras säilynyt näyte autonomian ajan lyhytelokuvista on vuonna 1911 Berliinin matkamessuille valmistunut elokuva "Finland", joka oli Atelier Apollon ja Suomen Matkailutoimiston yhteyteen perustetun messukomitean yhteinen tuote. Lähes puolen tunnin kokonaisuus on syntynyt noin 30 lyhytelokuvasta. Ensimmäinen näytelmäelokuva oli käsikirjoituskilpailun tuloksena syntynyt "Salaviinanpolttajat" vuonna 1907. Sen tavoin muutkin ensimmäiset näytelmäelokuvat olivat lyhyitä komedioita. Yli tunnin mittaisia elokuvia tehtin "Salaviinanpolttajien" lisäksi kaksi muuta.


title: Kuolan niemimaa

text: Kuolan niemimaa (; ja turjansaameksi "Guoládat") sijaitsee Luoteis-Venäjällä. Niemimaan pohjoispuolella on Barentsinmeri, etelä- ja itäpuolella Vienanmeri. Hallinnollisesti Kuolan niemimaa kuuluu Murmanskin alueeseen, jonka pääosan se muodostaa.


title: SHL

text: SHL (lyhenne sanoista "Svenska hockeyligan" ja "Swedish Hockey League") on jääkiekon 14 joukkueen ammattilaissarja Ruotsissa. SHL on Ruotsin korkein sarjataso ja Länsi-Euroopan kovatasoisimpia jääkiekkosarjoja Suomen SM-liigan ja Sveitsin National League A:n ohella.


title: Dreadnought (alustyyppi)

text: Dreadnought oli 1900-luvun alun vahvin ja hallitsevin sota-alus, joka myös loi pohjan kaikille tuleville raskaille taistelulaivoille. Alusluokka on saanut nimensä HMS "Dreadnoughtin" mukaan, joka helmikuussa 1906 oli maailman ensimmäinen vesille laskettu tämän tyypin alus. Koskaan aikaisemmin ei yksi uusi alusluokka ollut aiheuttanut sitä, että kaikki sitä edeltävät alustyypit todettiin vanhentuneiksi.


title: Sylvester Stallone

text: Sylvester Stallone (s. Michael Sylvester Gardenzio Stallone, 6. heinäkuuta 1946 New York City, New York, Yhdysvallat) on yhdysvaltalainen näyttelijä, elokuvaohjaaja, -tuottaja ja -käsikirjoittaja. Stallone tunnetaan muun muassa rooleistaan nyrkkeilijä Rocky Balboana vuoden 1976 Oscar-palkitussa draamaelokuvassa "Rocky", joka on saanut kuusi jatko-osaa ja Vietnamin sodan veteraani John Rambo elokuvassa "Taistelija", joka on saanut kolme jatko-osaa.


title: Rüdiger von der Goltz

text: Gustav Adolf Joachim Rüdiger Graf von der Goltz (8. joulukuuta 1865 Züllichau, Preussi (nyk. Sulechów Puolassa) – 4. marraskuuta 1946 Bernbeuren) oli saksalainen kenraalimajuri ja kreivi, joka komensi Suomeen vuoden 1918 sisällissodan aikana lähetettyä Saksan Itämeren divisioonaa sekä saksalaisiin vapaajoukkoihin kuuluvia VI reservijoukkoja 4. helmikuuta – 12. lokakuuta 1919 Latviassa.


title: Suomen kauppa- ja teollisuusministeri

text: Kauppa- ja teollisuusministeri oli jäsen Suomen valtioneuvostossa ajalla 27.11.1918–1.1.2008. Kauppa- ja teollisuusministeri johti kauppa- ja teollisuusministeriötä, joka yhdistettiin työ- ja elinkeinoministeriöön vuonna 2008. Viimeisenä kauppa- ja teollisuusministerinä toimi Mauri Pekkarinen. Hän toimi tässä tehtävässä kolmessa eri hallituksessa vuosina 2003–2007.


title: Kristuksen yhteisö

text: Kristuksen yhteisö (engl. "Community of Christ") on Myöhempien aikojen pyhien Jeesuksen Kristuksen kirkon jälkeen toiseksi suurin myöhempien aikojen pyhien liikkeeseen kuuluva yhteisö. Siihen kuuluu yli 250 000 jäsentä noin 50 maassa. Vuoteen 2001 kirkko tunnettiin nimellä Reorganisoitu myöhempien aikojen pyhien Jeesuksen Kristuksen kirkko (engl. "Reorganized Church of Jesus Christ of Latter Day Saints"); nimi vaihdettiin, koska Kristuksen yhteisö halusi tehdä selkeämmin pesäeron MAP-kirkkoon. Kirkon keskuspaikka on Independencessä, Missourissa.


title: Noviisi

text: Noviisi tarkoittaa kirkollisessa kielenkäytössä kilvoituselämää luostarissa harjoittelevaa miestä tai naista, joka ei ole vielä tehnyt pysyvää päätöstä asettua asumaan luostariin.


title: Alexander Armfelt

text: Alexander Armfelt ( 18. huhtikuuta 1794 Riika – 8. tammikuuta 1876 Pietari) oli suomalainen sotilas, virkamies ja ministerivaltiosihteeri. Hän oli Gustaf Mauritz Armfeltin poika, mikä auttoi alkuun uralla. Armfelt toimi Suomen kenraalikuvernöörin adjutanttina 1821–1827 ja (ministeri)valtiosihteerin apulaisena 1834 alkaen, kunnes hänet Robert Henrik Rehbinderin kuoleman jälkeen nimitettiin ministerivaltiosihteeriksi 1842. Edeltäjänsä tavoin hän toimi virassa kuolemaansa asti, pidempään kuin kukaan toinen. Suomen asioiden esittelijänä Pietarissa hän pääsi vaikuttamaan muun muassa Suomen markan käyttöönottoon ja valtiopäiväjärjestysuudistukseen, ja selviytyi voittajana valtataisteluissa useiden kenraalikuvernöörien kanssa. Hän sai kaikki ajan korkeimmat suomalaisille myönnettävät kunniamerkit.


title: Aikakauslehti

text:
Ensimmäisinä aikakauslehtinä maailmassa pidetään englantilaisten Richard Steelen ja Joseph Addisonin vuonna 1709 perustamaa "The Tatler" -lehteä ja vuosina 1711–1712 julkaisemaa "The Spectatoria". Ne poikkesivat sanomalehdistä, koska niiden sisältö painottui pikemminkin viihteeseen ja valistukseen kuin uutisten ja kovan faktatiedon välittämiseen. Niiden esimerkkiä noudattivat myös Pohjois-Amerikan ensimmäiset aikakauslehdet, kuten Benjamin Franklinin vuonna 1741 perustamia "The General Magazine, and Historical Chronicle, For all the British Plantations in America" ja Andrew Bradfordin
"American Magazine, or a Monthly View of the Political State of the British Colonies". Näistä molemmat lopetettiin jo muutaman numeron jälkeen. Myös Ruotsista tunnetaan moraalikysymyksiin keskittyneitä sivistyshenkisiä viikkolehtiä jo 1700-luvulta.


title: Sebastian Vettel

text: Vettel ajoi Toro Rossoa myös kaudella 2008. Hänen alkukauttaan vaivasivat keskeytykset, mutta sen jälkeen hän kykeni ajamaan pisteille tasaisesti. Sateisessa Italian GP:ssä Toro Rosso ja Vettel onnistuivat aika-ajoissa hyvin, kun Vettel ajoi paalupaikalle ja hänen tallikaverinsa Sébastien Bourdais ajoi neljänteen ruutuun. Kyseessä oli Toro Rosson historian ensimmäinen paalupaikka. Itse kilpailussa Vettel ajoi kärjessä koko kilpailun ajan ja voitti osakilpailun. Vettel otti itselleen ja tallilleen ensimmäisen voiton siihen astisen Formula 1 -historian nuorimpana kuljettajana.


title: Julius Caesar

text: Julius Caesar ( [ˈɡaː.i.ʊs ˈjuː.li.ʊs ˈkae̯.sar]; 12. tai 13. heinäkuuta 100 eaa. tai 102 eaa. – 15. maaliskuuta 44 eaa.) oli roomalainen valtiomies, sotilas ja kirjailija. Hän valloitti Gallian Rooman valtakunnalle ja oli ensimmäinen roomalainen, joka yritti valloittaa Britannian. Caesar aloitti ja voitti kansalaissodan, jonka jälkeen hänestä tuli valtakunnan kiistaton johtaja. Caesar julistettiin elinikäiseksi diktaattoriksi. Tyytymättömät aristokraatit murhasivat Caesarin tasavallan nimissä Rooman senaatin istunnossa vuonna 44 eaa. Caesarin adoptoimasta Octavianuksesta tuli ensimmäinen Rooman keisari Augustus. Arvonimi keisari on johdettu Caesarin nimestä.


title: Suojelupoliisi

text: Supon edeltäjä valtiollinen poliisi (Valpo) sai alkunsa valkoisten kesällä 1918 perustamasta yleisesikunnan Osasto III:sta, jonka tehtävänä oli sotilaallinen tiedustelu ja sisäisestä turvallisuudesta vastaaminen. Vuoden 1919 alusta sisäisen tiedustelun tehtävää hoitanut yleisesikunnan passiosasto siirtyi sisäministeriön alaisuuteen. Organisaation uudistuksia jatkettiin kesällä 1919 perustamalla etsivä keskuspoliisi (EK), jonka vakinaistettiin vuoden 1927 lopulla. Joulukuussa 1937 annetulla asetuksella yksikön nimeksi muutettiin "valtiollinen poliisi" (Valpo). Pitkäaikaisin yksikön päällikkö oli Esko Riekki vuosina 1923–1938.


title: Bostonin verilöyly

text: Bostonin verilöyly (yhdysvaltalaisten käyttämä nimitys, ) tai King Streetin välikohtaus (brittien käyttämä nimitys, ) oli Bostonissa 5. maaliskuuta 1770 sattunut välikohtaus Britannian armeijan ja bostonilaisen väestön välillä. Välikohtaus sai alkunsa bostonilaisten uhkailtua brittisotilaita sanallisesti ja heiteltyä näitä kohti lumipalloja ja muita esineitä. Lopulta brittisotilaat ampuivat ilman esimiestensä käskyä kohti väkijoukkoa tappaen viisi ja haavoittaen kuutta ihmistä.


title: Kvanttikemia

text: Tiheysfunktionaaliteoriaa käytetään mikroskooppisten systeemien elektronirakenteen tutkimiseen. Pierre Hohenberg ja Walter Kohn loivat perustan teorialle vuonna 1964 osoittamalla elektronisysteemin perustilan elektronitiheyden määrittävän systeemin tilan yksiselitteisesti..


title: Rüdiger von der Goltz

text: Itä-Preussissa syntynyt Rüdiger von der Goltz valmistui upseeriksi 1886. Hän toimi ennen ensimmäistä maailmansotaa yleisesikuntaupseerina. Von der Goltz haavoittui syyskuussa 1914 Marnen taistelussa. Kuukauden kuluttua von der Goltz palasi rintamalle komentaen Goltzin sekaprikaatia ja sitten Mecklenburgin 34. Jalkaväkiprikaatia Noyon torjuntataisteluissa 1914. Seuraavana vuonna Goltz siirrettiin Pohjois-Puolaan Varsovan pohjoispuolelle Venäjän vastaiselle rintamalle, minne matkalla hän hautasi toisen poikansa. Samaan aikaan Puolan rintamalla venäläisten puolella taistelivat Gustaf Mannerheim, Johan Laidoner ja Pēteris Radziņs. Lokakuussa 1915 onnistuneiden hyökkäysten jälkeen von der Goltz palasi divisioonan mukana länsirintamalle ja päätyi Ypernin ja Albertin kautta Vimyn kukkulalle.


title: Earl Van Dorn

text: Earl Van Dorn (17. syyskuuta 1820 – 7. toukokuuta 1863) oli Yhdysvaltain armeijan ammattisotilas ja etelävaltioiden armeijan kenraalimajuri Yhdysvaltain sisällissodassa. Vuosina 1846-1848 hän osallistui Meksikon–Yhdysvaltain sotaan ja seuraavalla vuosikymmenellä moniin taisteluihin comancheintiaaneja vastaan. Sisällissodan alkaessa keväällä 1861 Van Dorn liittyi konfederaation armeijaan majurina ja kohosi kenraalimajuriksi syyskuussa samana vuonna. Ratsuväen komentajana hän tuhosi joulukuussa 1862 Unionin tarvikevarastot Holly Springsissä Mississippissä, mikä häiritsi pahasti Ulysses S. Grantin ensimmäistä Vicksburgin-sotaretkeä. Van Dorn onnistui myös Thompsonin aseman taistelussa Tennesseessä maaliskuussa 1863.


title: Ferrari

text: Ferrari S.p.A. on italialainen urheiluautojen valmistaja. Ferrarin perusti Enzo Ferrari vuonna 1939 nimellä "Auto Avio Costruzioni". Ferrari on juridisesti alankomaalainen yhtiö, mutta sen pääkonttori sijaitsee Maranellossa. Ferrari S.p.A.:n emoyhtiönä on holdingyhtiö Ferrari N.V., jonka omistavat Exor ja Piero Ferrari. Ferrarin toimitusjohtaja on Louis Carey Camilleri ja hallituksen puheenjohtaja on John Elkann.


title: Geologia

text: Geologia (kreikan sanoista γη- ("ge-", "maa") ja λογος ("logos", "tiede")) on tieteenala, joka tutkii Maata ja sen historiaa, rakennetta, koostumusta sekä sen muotoutumiseen vaikuttavia tapahtumia. Tutkimuksen kohteena ovat maankuoren kivet ja kiviä synnyttävät prosessit. Geologian sovelluksilla on taloudellista merkitystä etenkin malmien, mineraalien ja fossiilisten polttoaineiden etsinnässä.


title: Argentiina

text: 27. huhtikuuta 2003 järjestettiin presidentinvaalit, joissa kahden vuoden väliaikaishallinnon jälkeen presidentiksi valittiin vasemmistolainen peronisti Néstor Kirchner, joka toimi Argentiinan presidenttinä 25. toukokuuta 2003 - 10. joulukuuta 2007. Toiselle kierrokselle häntä vastaan noussut Menem luovutti ennen toisen kierroksen vaaleja. Kirchner vahvisti presidentin asemiaan lokakuun 2005 parlamenttivaaleissa.


title: Meredith Grey

text: Meredith Grey on Ellis ja Thatcher Greyn ainut yhteinen tytär. Hän vietti lapsuutensa Seattlessa, Washingtonissa, jossa hänen äitinsä oli kirurgina Seattle Grace Hospitalissa. Meredithin vanhempien avioliitto oli hankala ja hänen äidillään oli vuosia kestänyt suhde kollegansa Tri. Richard Webberin kanssa. Avioparin ongelmat osoittautuivat kuitenkin liian suuriksi, ja Thatcher jätti Ellisin Meredithin ollessa viisivuotias. Pian sen jälkeen Ellis otti vastaan työn Boston General Hospitalissa, ja niinpä Ellis ja Meredith muuttivat Massachusettsiin. Thatcher ei pitänyt tyttäreensä vuosiin minkäänlaista yhteyttä.


title: Mao Zedong

text: Mao Zedong ( , kohteliaisuusnimi: Rùnzhī 润芝, 26. joulukuuta 1893 – 9. syyskuuta 1976) oli kiinalainen kommunisti, sotilas ja poliitikko, joka kehitti maolaisuutena tunnetun opin ja kommunistisen suuntauksen.


title: Islanti

text: Vuonna 2017 Islannin bruttokansantuote asukasta kohden oli 73 092 Yhdysvaltain dollaria, joka on maailman kolmanneksi korkein ja samaa tasoa Norjan kanssa. Islannin suurin elinkeino on turismi. Vuonna 2016 Islannin bruttokansantuote kasvoi 7,2 prosenttia.


title: Carlton Cuse

text: Cuse on televisiosarjan "Lost" vastaava tuottaja sekä sarjan johtaja yhdessä Damon Lindelofin kanssa. Cuse on voittanut Emmyn, Golden Globen, Producers Guild of America -palkinnon sekä Writers Guild of America -palkinnon työstään sarjan parissa. Hänellä on kaksi muuta Emmy-ehdokkuutta "Lostin" käsikirjoittajana. Cuse ja Lostin käsikirjoitusryhmä voittivat WGA:n palkinnon parhaasta draamasarjasta helmikuussa 2006 heidän työstään "Lostin" ensimmäisen ja toisen kauden eteen. Cuse on myös ollut ehdokkaana WGA-palkinnon saajaksi kolme muuta kertaa; helmikuussa 2007 hänen työnsä eteen "Lostin" toisen ja kolmannen kauden kuvioissa, helmikuussa 2009 hänen työstään Lostin neljännen kauden parissa sekä helmikuussa 2010 hänen työstään "Lostin" viidennen kauden parissa.


title: Nico Hülkenberg

text: Hülkenberg sijoittui kaudella 2007 Formula 3:n eurosarjan loppupisteissä kolmanneksi. Lisäksi hän on ajanut muun muassa Formula ADAC BMW -sarjassa, jonka mestaruuden hän voitti kaudella 2005. Kaudella 2006–2007 Hülkenberg ajoi A1 Grand Prix -sarjassa voittaen mestaruuden yhdessä Christian Vietoriksen kanssa. Hänen managerinsa on Willi Weber, joka manageroi aikanaan seitsenkertaista maailmanmestaria Michael Schumacheria.


title: Ant-Man and the Wasp

text: Ant-Man and the Wasp on vuonna 2018 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoihin Scott Lang / Muurahaismies sekä Hope van Dyne / Ampiainen. Se on jatko-osa vuoden 2015 elokuvalle "Ant-Man" ja Marvel Cinematic Universen (MCU) kahdeskymmenes elokuva. Elokuvan ohjaa Peyton Reed ja käsikirjoittavat Chris McKenna, Erik Sommers, Paul Rudd, Andrew Barrer ja Gabriel Ferrari. Rudd esiintyy myös elokuvan pääosassa. Muissa keskeisissä rooleissa esiintyvät Evangeline Lilly, Michael Peña, Walton Goggins, Bobby Cannavale, Judy Greer, Tip ”T.I.” Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne ja Michael Douglas. Elokuvassa Scott Lang ja Hope van Dyne pyrkivät auttamaan Hank Pymiä tuomaan Janet van Dynen pois kvanttimaailmasta.


title: Vampyyripäiväkirjat

text: Vampyyripäiväkirjat () on yhdysvaltalainen Kevin Williamsonin L. J. Smithin samannimiseen kirjasarjaan perustuva kauhu/fantasiasarja. Sarjassa seurataan tapahtumia Virginian osavaltion Mystic Falls -nimisessä kuvitteellisessa kaupungissa, jonka historia kätkee synkkiä salaisuuksia.


title: Työeläke

text: Työkyvyttömyyseläkkeen saamisen edellytyksenä on pitkäaikainen sairaus, vika tai vamma vähintään vuoden ajan. Työkyvyttömyyseläke voidaan myöntää 18–62-vuotiaille. Työkyvyttömyyden määrittelyn pohjana on lääkärintodistus terveydentilasta (B-lääkärinlausunto).


title: Niilo Yli-Vainio

text: Niilo Antti Johannes Yli-Vainio (23. helmikuuta 1920 Alahärmä – 16. marraskuuta 1981 Espanja) oli suomalainen saarnaaja, kansainvälinen evankelista ja kirjailija. Yli-Vainio oli 1970-luvun ja 1980-luvun alun tunnetuin helluntailainen saarnaaja Suomessa.


title: Pasi Nurminen

text: Pasi Johan Olavi Nurminen (s. 17. joulukuuta 1975 Lahti) on entinen suomalainen jääkiekkomaalivahti. Hän joutui lopettamaan uransa syksyllä 2005 polvivammaan. Nurminen kuuluu Lahden Pelicansin omistajiin ja toimii joukkueen kakkosvalmentajana.


title: Pohjoisnapa

text: Arktisella alueella on perinteisesti eletty metsästyksellä ja kalastuksella. Lähellä itse pohjoisnapaa ei ole koskaan asunut ihmisiä, koska pohjoisnapa sijaitsee meren keskellä kaukana mantereista. Napapiirin pohjoispuolista aluetta sanotaan pohjoiskalotiksi. Pohjoiskalotti on ollut asevarustelun aikana strategisesti tärkeätä aluetta, ja Yhdysvalloilla on lentotukikohta Thulessa Pohjois-Grönlannissa. Napa-alueen yli lennetään nykyään päivittäin reittilentoja.


title: Kyle Wellwood

text: Kyle Wellwood (s. 16. toukokuuta 1983 Windsor, Ontario) on kanadalainen entinen ammattilaisjääkiekkoilija, pelipaikaltaan keskushyökkääjä. Hän pelasi NHL:ssä yhdeksän kautta ja yli 500 ottelua, seuroinaan Toronto Maple Leafs, Vancouver Canucks, San Jose Sharks ja Winnipeg Jets.


title: Aleksandr Solženitsyn

text: Aleksandr Isajevitš Solženitsyn (; 11. joulukuuta 1918 Kislovodsk – 3. elokuuta 2008 Moskova) oli venäläinen kirjailija ja historioitsija. Erityisesti hänet tunnetaan Neuvostoliiton ojennustyöleirijärjestelmästä kertovista teoksistaan, joihin kuuluvat muiden muassa "Ivan Denisovitšin päivä" (1962), "Syöpäosasto" (1968), "Ensimmäinen piiri" ja "Vankileirien saaristo" (1973–1976). Hänen kuollessaan maailmassa oli myyty yli 30 miljoonaa hänen kirjoittamaansa kirjaa. Niitä oli käännetty noin 40 eri kielelle. Solženitsynille myönnettiin Nobelin kirjallisuuspalkinto vuonna 1970.


title: L. M. Viherjuuri

text: Leonard Maurits Viherjuuri (vuoteen 1906 Grönroth; 12. elokuuta 1885 Helsinki – 19. marraskuuta 1957 Helsinki) oli suomalainen toimittaja, joka työskenteli "Suomen Kuvalehden" päätoimittajana ja hoiti Yleisradion toimitusjohtajan tehtäviä.


title: Kasaarien kaanikunta

text: Kasaarien kaanikunta (650–969) oli varhaiskeskiaikainen valtio, jonka perusti kasaarien paimentolaiskansa. Kasaarien kaanikunta syntyi eroamalla Länsiturkkilaisesta kaanikunnasta. Kasaarien kaanikunta hallitsi suurimmillaan Kaukasiaa, Volga-joen ala-ja keskijuoksua, nykyisen Kazakstanin luoteisosia, Asovanmeren rantoja, Krimin itäosia sekä Itä-Euroopan aro- ja metsäaroseutuja Dnepr-joelle asti. Kaanikunnan keskus sijaitsi aluksi nykyisen Dagestanin rannikkoseudulla, myöhemmin Volgan alajuoksulla. Osa hallitsevasta eliitistä kääntyi juutalaiseen uskoon. Osa itäslaavilaisista heimoista oli kasaarien liittolaisia ja maksoi veroja kasaareille. Kasaarien kaanikunta tuhoutui Kiovan Venäjän kanssa käytyjen sotien seurauksena 900-luvun lopulla.


title: Brian Clough

text: Kaudella 1979–1980 Forest onnistui puolustamaan Euroopan cupin voittoaan menestyksekkäästi, kun se kaatoi finaalissa Hamburger SV:n John Robertsonin maalilla. Tämän jälkeen Forest taantui eikä Clough pystynyt enää voittamaan mestaruutta. Taylor lähti seurasta 1982 ja päätyi lopulta Derbyn päävalmentajaksi. Hän nappasi Derbyyn Forestin tähtipelaajan, John Robertsonin, keskustelematta Cloughin kanssa, minkä jälkeen he riitautuivat pahoin eivätkä olleet enää puheväleissä. Taylor kuoli 1990 eivätkä he koskaan sopineet riitaansa. Clough pystyi vielä voittamaan liigacupin kahdesti vuosina 1989 ja 1990, mutta hän 18 vuoden mittainen ura Forestissa päättyi putoamiseen Valioliigasta kauden 1992–1993 päätteeksi.Forestin jätettyään Clough ei enää palannut jalkapallon pariin. Hän oli juonut paljon jo pitkään ja oli eläkkeelle jäädessään alkoholisoitunut.


title: Gottfried Leibniz

text: Gottfried Wilhelm Leibniz (myös "Leibnitz" tai "von Leibniz"; 1. heinäkuuta 1646 Leipzig – 14. marraskuuta 1716 Hannover) oli saksalainen filosofi, luonnontieteilijä, diplomaatti, matemaatikko, oikeus- ja valtiotieteilijä, historiantutkija, kielitieteilijä, kirjastonhoitaja ja yleisnero. Leibniz toimi vuodesta 1676 Braunschweig-Lüneburgin (sittemmin Hannoverin) ruhtinassuvun palveluksessa. Filosofina ja oikeusoppineena sekä kahden merkittävän saksalaisen aatelissuvun palveluksessa Leibniz oli merkittävässä roolissa aikansa Euroopan politiikassa ja diplomatiassa.


title: Vectorama

text: Vectorama on vuosittainen Oulussa pidettävä verkkopelitapahtuma, jonka pääasiallisena kohderyhmänä ovat tietokonepelaamisesta kiinnostuneet nuoret. Kävijät tuovat mukanaan oman tietokoneensa, joka yhdistetään tapahtuman nopeaan tietoverkkoon. Vectoramassa kävijät pelaavat tietokoneella toistensa kanssa, viettävät aikaa samanhenkisten ihmisen kanssa ja osallistuvat sekä oheistoimintaan. Tapahtumassa on vuosittain mukana useita muita toimijoita, kuten Oulun kaupunki ja erilaisia yhdistyksiä, joka tulevat tapahtumaan esittelemään toimintaansa ja järjestämään oheisohjelmaa kävijöille. Vectorama on järjestetty vuodesta 2000 alkaen.


title: Ahvenanmaan maakunta

text: Vuonna 2014 Ahvenanmaan 28 916 asukkaasta ruotsia puhui äidinkielenään 25 531 henkeä (88,3 %), suomea 1 399 henkeä (4,8 %) ja vieraskielisiä oli 1 986 henkeä (6,9 %). Suomen jälkeen suurimmat vähemmistökielet ovat latvia ja romania (noin 300 puhujaa), viro (noin 200) ja venäjä, thai, englanti ja saksa (kullakin noin sata puhujaa). Vuonna 1990 Ahvenanmaalla oli 24 604 asukasta, joista ruotsia puhui 23 243 (94,5 %), suomea 1 128 (4,6 %) ja muita kieliä 233 henkeä (0,9 %). Vuodesta 1990 vuoteen 2014 kaikkien kolmen ryhmän koko on kasvanut ja ruotsinkielisten suhteellinen osuus väestöstä hiukan pienentynyt.


title: Nintendo

text: Fusajirō Yamauchi perusti Nintendon 23. syyskuuta 1889 nimellä "Nintendō koppai". Nimi ”Nintendo” on japania ja tarkoittaa suomeksi ”jätä onni taivaaseen”. Yritys perustettiin Kiotoon, Japaniin, ja se tuotti sekä markkinoi Hanafuda-pelikortteja. Japanilaisen mafian Yakuzan otettua kortit käyttöönsä peliluolissaan korttien suosio kasvoi, ja pian yritykseen palkattiin lisää väkeä. Nintendosta tuli ensimmäinen menestynyt länsimaisia pelikortteja valmistanut yritys Japanissa.


title: Salama (Wally West)

text: West syntyi Blue Valleyssa, Nebraskassa Rudolph ja Mary Westille. Hän oli ala-asteella Salaman fanikerhon puheenjohtaja. West oli vierailemassa tätinsä Iris Westin luona Central Cityssä, jossa Irisin poikaystävä Barry Allen tarjoutui esittelemään nuorelle kymmenvuotiaalle Westille idolinsa Salaman. Allen esitteli samalla myös poliisilaitoksen laboratorion. Kun Wally tapasi idolinsa hän kyseli useita kysymyksiä, mukaan lukien miten Salama sai voimansa. Sankari toi samat kemikaalit Wallyn eteen, kun hetkeä myöhemmin salama iski niihin aiheuttaen samanlaisen sähkökemiallisen onnettomuuden. Salama käski Wallyn pitämään onnettomuuden salaisuutena, jopa tädiltään Irisiltä. Hän antoi nuorelle pojalle pienemmän asun, jonka myötä Wallysta tuli Poika Salama. Salama opetti nuorelle Wally Westille nopeuden käyttämisestä, sekä vihollisista, jotka ovat vuosien saatossa yrittäneet päästä hänestä eroon.


title: Suvarnabhumin kansainvälinen lentoasema

text: Nimi "Suvarnabhumi" on Thaimaan kuninkaan Bhumibol Adulyadejin keksimä, ja se tarkoittaa "kultaista maata".


title: Suomen sisällissota

text: Suomen valkoisen armeijan merkittävin sotaliike oli taistelu Tampereen hallinnasta 16. maaliskuuta – 6. huhtikuuta 1918. Taistelun tuloksena valkoinen armeija valtasi punaisilta maan suurimman teollisuuskeskuksen. Sotatoimi alkoi kaupungin koillispuolella sijaitsevassa Längelmäen Länkipohjassa ja siihen liittyivät myös kamppailut alueen pohjois- ja luoteispuolella linjalla Vilppula–Kuru–Kyröskoski–Suodenniemi. Tampere saarrettiin Lempäälän taistelussa 24. maaliskuuta ja Siuron valtauksessa 26. maaliskuuta.


title: RMS Olympic

text: RMS Olympic (tai S/S Olympic) oli "Titanicin" ja "Britannicin" sisarlaiva. Se rakennettiin "Titanicin" rinnalla Harland and Wolffin telakalla Belfastissa vuosina 1909–1911. Olympicin bruttovetoisuus oli 45 324 rekisteritonnia (muutostöiden jälkeen 46 439 tonnia), pituus 269 metriä ja nopeus 21 solmua (noin 39 km/h). Pitkän ja vaiheikkaan uransa vuoksi laiva sai kutsumanimen "Old Reliable".


title: Wilhelm Röntgen

text: Wilhelm Conrad Röntgen (27. maaliskuuta 1845 Lennep, Preussi (nykyinen Saksa) – 10. helmikuuta 1923 München, Saksa) oli saksalainen fyysikko, joka tunnetaan erityisesti röntgensäteiden kokeellisesta löytämisestä. Hänen kehittämäänsä konetta, joka lähettää röntgensäteitä, kutsutaan röntgenlaitteeksi. Wilhelm Röntgen sai löydöstään maailman ensimmäisen Nobelin fysiikanpalkinnon vuonna 1901, mutta itse suhtautui löytämäänsä säteilyyn hyvin vaatimattomasti. Röntgenin löytö aiheutti pienen vallankumouksen fysiikan alalla ja useat tiedemiehet aloittivat sen tutkimisen. Se sai poikkeuksellisen innokkaan vastaanoton niin tiedemiesten kuin maallikoiden keskuudessa. Alkuaine numero 111 nimettiin Röntgenin mukaan marraskuussa 2004 röntgeniumiksi, jonka lyhenne on Rg (aiemmin Unununium).


title: AOL

text: AOL LLC (aiemmin America Online, Inc) on vuonna 1983 perustettu Time Warnerin (95 %) ja Googlen (5 %) omistama internet-palveluntarjoaja. Sillä on yhteensä noin 20 miljoonaa asiakasta Yhdysvalloissa, Kanadassa, Saksassa, Ranskassa ja Yhdistyneessä kuningaskunnassa. Vuonna 2005 yhtiön liikevaihto oli 8,3 miljardia Yhdysvaltain dollaria.


title: Jodi

text: Jodi on halogeeneihin kuuluva alkuaine, jonka kemiallinen merkki on I (), järjestysluku 53 ja CAS-numero 7553-56-2. Jodilla on 38 tunnettua isotooppia massaluvultaan 108–145. Kiinteässä olomuodossa jodi on väriltään violetinmustaa ja kaasuuntuessaan se on violettia. Jodi on saanut nimensä kreikan kielen violettia tarkoittavasta sanasta "iodes".


title: Ludwig Mies van der Rohe

text: Vuonna 1958 niveltulehdus pakotti Miesin käyttämään loppuelämänsä pyörätuolia ja kainalosauvoja. Vuodesta 1966 Mies taisteli ruokatorven syöpää vastaan, ja hän kuoli keuhkokuumeeseen 17. elokuuta 1969. Hänen ruumiinsa tuhkattiin, ja hänet haudattiin Gracelandin hautausmaalle Chicagoon.


title: Meiji-kausi

text: Meiji-kausi oli noin 45 vuoden kausi Japanin historiassa, jolloin keisari Meiji oli vallassa, eli vuodesta 1868 vuoteen 1912. Meiji-kausi alkoi Meiji-restauraatiolla, jonka myötä keisari otti vallan shōguneilta takaisin itselleen ja lakkautti feodaalijärjestelmän. Meiji-kauden aikana Japani alkoi modernisoitua ja nousi suurvallaksi. Keisari Meijin kuoltua vuonna 1912 valtaistuimelle nousi keisari Taishō, jonka valtakautta kutsutaan Taishō-kaudeksi.


title: Israelin talous

text: Israelin talous on yksi Lähi-idän kehittyneimmistä. Maan ostovoimakorjattu bruttokansantuote oli vuonna 2006 Kansainvälisen valuuttarahaston mukaan 195 miljardia dollaria. Bruttokansantuote henkeä kohti arvioitiin olevan 26 600 dollaria vuonna 2007, mikä on lähellä Euroopan Unionin keskiarvoa. Merkittäviä teollisuudenaloja ovat elektroniikka, elintarviketeollisuus, timantinhionta ja tekstiilit. Palvelualoista merkittäviä ovat ohjelmistokehitys ja turismi.


title: Juupajoki

text: Juupajoki on Suomen kunta, joka sijaitsee Pirkanmaan maakunnassa. Kunnassa asuu ihmistä, ja sen pinta-ala on  km, josta  km on vesistöjä. Juupajoen naapurikunnat ovat Jämsä, Mänttä-Vilppula, Orivesi ja Ruovesi. Juupajoki on väkiluvultaan Pirkanmaan maakunnan pienin kunta.


title: Alvar Aallon Helsingin keskustasuunnitelma

text: Suunnitelmaan kuulunut osa Kamppia rakennettiin 1970-luvulta lähtien pala palalta, enimmäkseen Alvar Aallon suunnittelemasta poikkeavalla tavalla. Sen sijaan vielä vuonna 1986 pidetyssä Kampin ja Töölönlahden alueen suunnittelukilpailussa, jossa ensimmäinen palkinto jaettiin kolmen toisistaan muutoin suuresti poikkeavan ehdotuksen (Jan Söderlundin Juha Sipilän ja Ilmo Valjakan), kesken, kaikkiin näihin voittaneisiin ehdotuksiin sisältyi Alvar Aallon ehdottama, Postitalon edustalta Töölönlahden rantaan ulottunut Keskustori, eri tavoin muunnellussa muodossa. Kun kuitenkin Kiasma myöhemmin rakennettiin tämän alueen eteläpäähän, aiemmin aukion osaksi varatulle alueelle, voidaan aukiosuunnitelma katsoa lopullisesti hylätyksi. Alueelle rakennetun Musiikkitalon ja rakenteilla olevan keskustakirjaston välissä on nykyisin huomattavasti pienempi aukio, Kansalaistori.


title: Kampin paloasema

text: Kampin paloasema oli arkkitehti Magnus Schjerfbeckin suunnittelema, Helsingin Kampintorin etelälaidalla sijainnut rakennus. Pieni, punatiilinen paloasema rakennettiin vuonna 1893. Vuoden 1906 Töölön asemakaavassa Kampin paloasemaa ympäröi pieni puistikko, mutta istutuksia ei koskaan toteutettu.


title: Kamppi

text: Syksyllä 2002 aloitettiin nimellä "Kampin keskus" tunnettu Suomen suurimmaksi rakennusurakaksi kutsuttu projekti, jonka tarkoitus oli siirtää linja-autoliikenne maan alle ja rakentaa vapautuvan tilan päälle kauppakeskus, asuintaloja sekä jalankulkijoille tarkoitettuja aukioita. Maanalaista terminaalia varten kaivettiin 300×100×10 metrin kuoppa, josta myös puhkaistiin uusi sisäänkäynti metroa varten. Vapaa tila terminaalin päällä, ja terminaalin ohi kulkeva Salomonkatu muutettiin kävelykaduksi.


title: Kamppi (kauppakeskus)

text: Kampin kauppakeskuksen avasi torstaina 2. maaliskuuta 2006 kello 9 Helsingin kaupunginjohtaja Jussi Pajunen. Kampin keskuksen maanpäällisten osien suunnittelijat ja toteuttajat palkittiin vuonna 2006 Vuoden teräsrakenne -palkinnolla. Alusta alkaen kauppakeskukseen avattiin muun muassa K-Supermarket, Quick & Tasty -ravintolamaailma ja useita vaatekauppoja.


title: Lepakko (rakennus)

text: Kun Länsiväylä vuonna 1965 valmistui, rakennus jäi sen päättymiskohtaan ajoratojen väliin. Tuolloin suunniteltiin jo sen purkamista liikennejärjestelyjen tieltä. Vuonna 1967 Pohjoiselta Makasiinikadulta purettiin iso yömaja kaupungin kiinteistöviraston uudisrakennuksen tieltä. Sen seurauksena yli 500 yömajan asukasta joutui taivasalle, koska heille ei ollut tarjolla korvaavia majoitustiloja. Saman vuoden syksyllä oli ankarat yöpakkaset, jolloin useita kymmeniä asunnottomia alkoholisteja paleltui hengiltä. Se sai Helsingin sosiaaliviranomaiset huolestumaan ja etsimään nopeasti hätämajoitustiloja. Vuonna 1961 perustettu Suoja-Pirtti ry oli aktiivisesti mukana majoitustilojen hankinnassa, samoin 7. marraskuuta 1967 toimintansa aloittanut vasemmistolaisesti värittynyt Marraskuun liike, jossa äänekkäimmät asunnottomien puolestapuhujat olivat samoihin aikoihin lääkäreiksi valmistuneet Ilkka Taipale ja Claes Andersson. Suoja-Pirtti ry:n perustaja Arvo Parkkila, itsekin entinen alkoholisti, otti vastuulleen yömajan toiminnan. Yömaja aloitti toimintansa 5. joulukuuta 1967. Sen nimiksi vakiintuivat Liekkihotelli ja Lepakkoluola. Liekkihotellin nimi tuli ”liekkiviinaksi” kutsutusta denaturoidusta T-spriistä (kirjain T tarkoitti teknistä), jota alkoholistit tuohon aikaan käyttivät yleisesti päihtymistarkoituksessa.


title: Kamppi

text: Helsingin metro saavutti Kampin vuonna 1983. 1990-luvulla monet Kampin alueella sijaitsevat rakennukset peruskorjattiin ja otettiin uudestaan käyttöön, muun muassa nykyään ravintoloilla ja kahviloilla täytetty Lasipalatsi (1937) ja elokuvateatteriksi muutettu Tennispalatsi (1952). Kampin länsiosassa sijaitsee Ressun peruskoulu ja itäosassa tunnetumpi Ressun lukio, molemmissa on suomenkielisen opetuksen lisäksi englanninkielinen IB-linja.


title: Kampin metroasema

text: Asema avattiin 1. maaliskuuta 1983, ja sen ovat suunnitelleet Eero Hyvämäki, Jukka Karhunen ja Risto Parkkinen. Itäinen sisäänkäynti avattiin 2. kesäkuuta 2005 Kampin terminaalin avaamisen yhteydessä. Asema sijaitsee 1,169 kilometrin etäisyydellä Ruoholahden metroasemasta ja 0,487 kilometrin päässä Rautatientorin metroasemasta. Kamppi on Helsingin metron asemista syvimmällä: 30 metriä maanpinnan ja 15 metriä merenpinnan alapuolella.